
	讜讞讚 诪讬 诪讛讬诪谉. 转讬诪讛 讻讬 诇讗 诪讛讬诪谉 谞诪讬 诪讞诇诇 讗转 讛砖讘转 诇讬诇讱 砖诐 砖诪讗 讬爪讟专祝 注诐 讗讞专 讻讚转谞谉 讘驻''拽 (诇注讬诇 注''讗) 讙讘讬 讗讘 讜讘谞讜 讚讬诇讻讜 诇讗 诪驻谞讬 砖讬爪讟专驻讜 讝讛 注诐 讝讛 讗诇讗 砖讗诐 讬驻住诇 讛讗讞讚 砖讬爪讟专祝 讛砖谞讬 注诐 讗讞专 讜谞专讗讛 讚诇讗 诪拽砖讛 讛讬讗讱 讗讞专 诪讞诇诇 砖讘转 讻讬讜谉 讚诇讗 诪讛讬诪谉 诇讞讜讚讬讛 讗诇讗 诪拽砖讛 注诇 诇讬砖谞讗 讚诪转谞讬' 讚谞拽讟 讗讞专 讚诪砖诪注 讚讞讚 诪讛讬诪谉: 讗诇讗 诪讗讬 讗讜转讜 讗讜转讜 讝讜讙. 转讬诪讛 诪讗讬 拽讗诪专 讗谞讬 讬讻讜诇 诇讜诪专 讗讞讚 诪讗讜转讜 讛讝讜讙: 住讛讚讗 讗讞专讬谞讗 讛讜讛. 讬''诇 讚诪讬讬专讬 讘注讚. 讗讞讚 砖专讗讛 讛讞讚砖 砖讛诇讱 专讘讬 谞讛讜专讗讬 诇讛爪讟专祝 注诪讜 讜诇讛注讬讚 谞诪讬 注诇 讛讞讚砖 讜讛讗 讚拽转谞讬 讘讘专讬讬转讗 诇讛注讬讚 注诇讬讜 讗讞讚砖 拽讗讬 讗讘诇 讘讬专讜' 讜讘转讜住驻转讗 (驻''讗) 诪讜讻讞 讘讛讚讬讗 讚讘讛讻专转 讛注讚 诪讬讬专讬 砖讛诇讱 专' 谞讛讜专讗讬 诇讛注讬讚 注诇讬讜 讚讻砖专 讜讻谉 驻专砖''讬 讜拽讗讬 驻讬专讻讗 讚讗讬 讛讻讬 讗转专讬 砖讬谞讜讬讬: 诇讛讟注讜转 讗转 讞讻诪讬诐. 砖讗讬专注 讬讜诐 诇' 砖诇 讗讚专 讘砖讘转 讜诇讗 谞专讗讛 讛讞讚砖 讘讝诪谞讜 讜讘讬讬转讜住讬谉 诪转讗讜讬谉 砖讬讛讗 讬讜诐 讗' 砖诇 驻住讞 讘砖讘转 讻讚讬 砖转讛讗 讛谞驻转 讛注讜诪专 讘讗讞讚 讘砖讘转 讜注爪专转 讘讗讞讚 讘砖讘转 诇驻讬 砖讛讬讜 讚讜专砖讬谉 诪诪讞专转 讛砖讘转 砖讘转 讘专讗砖讬转 讻诪砖诪注讜 讻讱 驻讬' 讘拽讜谞讟专住 讜讗''转 讜诪讛 诪专讜讬讞讬诐 讜讛诇讗 诪转拽诇拽诇讬谉 诇注谞讬谉 驻住讞 讜讬''诇 讚诇讗 讞砖讬讘讬 诇讬讛 拽诇拽讜诇 诪砖讜诐 讚讚专砖讬 讗转诐 讜讗驻讬' 诪讝讬讚讬诐: 诪讜诇讬讱 讜诪讘讬讗 诪注诇讛 讜诪讜专讬讚. 讘讬专讜砖诇诪讬 诪砖诪注 讻讚讬 砖诇讗 讬讟注讜 诇讜诪专 砖讛讜讗 讻讜讻讘 讚讗''专 讗住讬 讞讝讬谞讗 讻讜讻讘讗 讚谞讞讬转 讜住诇讬拽 讞讝讬谞讗 讻讜讻讘讗 讚讗讝讬诇 讜讗转讬: 讙讝讬专讛 诪砖讜诐 专''讞 讞住专 砖讞诇 诇讛讬讜转 讘注''砖. 讛''谞 讛讜讛 诪爪讬 诇诪讬诪专 诪砖讜诐 专''讞 诪诇讗 砖讞诇 诇讛讬讜转 讘砖讘转 诪讛谞讬 讟注诪讬 讚诪驻专砖:





专讘讬谞讜 讞谞谞讗诇

讗讜拽讬诪谞讛 诪讗讬 讗讞专 讚转谞讬 讘诪转谞讬转' 讝讜讙 讗讞专 诇讛注讬讚 注诇 讛注讚 砖专讗讛 讗转 讛讞讚砖 讻讬 讻砖专 讛讜讗 诇拽讘诇 诪诪谞讜 讝讜 讛注讚讜转 讜诇注讜诇诐 爪专讬讻讬谉 讘' 注讚讬诐 诇讛注讬讚 注诇 讻诇 讗讞讚 讜讗讞讚. 



讻讬 讗转讗 注讜诇讗 讗诪专 拽讚砖讜 诇讬专讞讗 讜讗诪专 专讘 讻讛谞讗 讗驻讬诇讜 讗讬谞讬砖 诪注诇诪讗 讻讬 讗转讗 讜讗诪专 拽讚砖讜 诇讬专讞讗 诪讛讬诪谉 诪"讟 讚讻诇 诪讬诇转讗 讚注讘讬讚讗 诇讙诇讜讬讬 诇讗 诪砖拽专讬 讘讛 讗讬谞砖讬. 转谞讬讗 谞诪讬 讛讻讬 讘讗 讗讞讚 诪住讜祝 讛注讜诇诐 讜讗诪专 拽讬讚砖讜 讘"讚 讗转 讛讞讚砖 诪讛讬诪谉. 



讘专讗砖讜谞讛 讛讬讜 诪拽讘诇讬谉 注讚讜转 讛讞讚砖 诪讻诇 讗讚诐 诪砖拽诇拽诇讜 讛诪讬谞讬谉 讜砖讻专讜 注讚讬诐 诇讛讟注讜转 讗转 讛讞讻诪讬诐 讛转拽讬谞讜 砖诇讗 讬讛讜 诪拽讘诇讬谉 讗诇讗 诪谉 讛诪讬讜讚注讬谉 砖讛谉 讻砖专讬诐 诇讛注讬讚. 转谞讜 专讘谞谉 诪讛 拽诇拽讜诇 拽诇拽诇讜 讛诪讬谞讬谉 讻讜':




[诪转谞讬'] 讘专讗砖讜谞讛 讛讬讜 诪砖讬讗讬谉 诪砖讜讗讜转 诪砖拽诇拽诇讜 讛讻讜转讬诐 讜讛砖讬讗讜 诪砖讜讗讜转 砖诇讗 讘讝诪谞谉 讜讛讟注讜 诇讘谞讬 讛诪讚讬谞讜转 讛专讞讜拽讜转 讛转拽讬谞讜 砖讬讛讜 砖诇讜讞讬谉 讬讜爪讗讬谉 (讻讬讜谉) [讻诪讜] 砖砖谞讬谞讜 讘诪砖谞转谞讜 讻讬 讛诪砖讜讗讜转 诪爪讬转讬谉 讗转 讛讗讜专 讘讻诇讜谞住讜转 砖诇 讗专讝. 



讗诪专讬谞谉 诪讗讬 诪砖诪注 讚诪砖讜讗讜转 诇砖讜谉 讬拽讬讚讛 诇讛讘讛 讛讬讗 砖谞讗' 讜讬砖讗诐 讚讜讚 讜诪转专讙诪讬谞谉 讜讗讜拽讚讬谞谉 讚讜讚. 



转"专 讗讬谉 诪砖讬讗讬谉 诪砖讜讗讜转 讗诇讗 注诇 讛讞讚砖 砖谞专讗讛 讘讝诪谞讜 讜讛讜讗 诇讬诇讬 诇' 讻诇讜诪专 诪讜诇讚 讘讻"讟 讜谞专讗讛 诇讬诇讬 诇' 讜谞转拽讚砖 讘讬讜诐 诇' 诪砖讬讗讬谉 诪砖讜讗讜转 诇讬诇讬 诇"讗 讻诇讜' 讛讬讜诐 砖讬爪讗 专"讞 讛讬讛 讜讛讜讗 讗讜专 注讬讘讜专讜. 砖"诪 讚讗讞住专 诪砖讬讗讬谉 诪砖讜讗讜转 讜讗诪诇讗 讗讬谉 诪砖讬讗讬谉 [诪砖讜讗讜转] 讚讗讬谉 诪砖讬讗讬谉 讗诇讗 注诇 讛讞讚砖 砖谞专讗讛 讘讝诪谞讜. 



转谞讬讗 诪"讟 讗"专 讝讬专讗 讞讬讬砖讬谞谉 讚讬诇诪讗 诪讬拽诇注 讬讜诐 诇' 砖诇 讞讚砖 讞住专 讘注"砖 讜讛讜讗 专"讞 讜诇讬诇讬 诇"讗 讛讜讗 砖讘转 讜诇讗 讬转讻谉 诇讛专讬诐 诪砖讜讗讜转 讘诇讬诇讬 砖讘转 讜诪转讬 诪砖讬讗讬谉 讘诪"砖 讜讬讜讚注讬谉 讻讬 讗注"驻 砖诪"砖 讗讜专 诇"讘 讛讜讗 专"讞 讘注"砖 讛讬讛 讜诪驻谞讬 诪讛 诇讗 注砖讜 诪砖讜讗讜转 诇讬诇讬 砖讘转 砖讛讜讗 讗讜专 诇"讗 诪驻谞讬 讗讬住讜专 砖讘转 讜讗"转 谞注砖讛 讙诐 诇讞讚砖 诪诇讗 讬讟注讜 讬讗诪专讜 讻讬 讞住专 讛讬讛. 讜诪驻谞讬 讗讬住讜专 砖讘转 诇讗 注砖讜 讗讜 诪诇讗 讛讬讛 讜专"讞 讘砖讘转 讛讬讛. 讜讛诪砖讜讗讜转 讘讝诪谞谉 注砖讜 讗讜转谉 讗讜专 诇"讘 砖讛讜讗 诇讬诇讬 诇"讗 砖讛讜讗 讗讜专 注讬讘讜专讜. 讜讗拽砖讬谞谉 讜谞注讘讬讚 讘讬谉 讗诪诇讗 讜讘讬谉 讗讞住专. 讜讻讬 诪拽诇注 讻讬 讛讗讬 讙讜谞讗 诇讗 诇讬注讘讬讚 讻诇诇 讻讜'. 讜驻专拽讬谞谉 讗驻讬诇讜 讛讻讬 讗转讜 诇诪讬讟注讗 讬讗诪专讜 讬转讻谉 砖讛讬讛 讞住专 讜诇讗 注砖讜 诪砖讜讗讜转 诪砖讜诐 讗讬住讜专 砖讘转 讗讜 诪诇讗 讛讬讛 讜诇讗 谞诪谞注讜 诪诇注砖讜转 诪砖讜讗讜转 讗诇讗 诪砖讜诐 讗讜谞住 砖讗讬专注 诇讛诐. 讜讗拽砖讬谞谉 诪讗讬 讞讝讬转 讚注讘讚讬谞谉 讗讞住专 讜诇讬注讘讬讚 讗诪诇讗 讜诇讗 诇讬注讘讬讚 讗讞住专. 讜驻专讬拽 讗讘讬讬 诪砖讜诐 讘讬讟讜诇 诪诇讗讻讛. 讻诇讜诪专 爪专讬讱 讘讻诇 讞讚砖 诇讛讬讘讟诇 讬讜诐 诇' 讜讬讜诐 诇"讗. 讜讗诐 讬注砖讜 诇讛谉 诪砖讜讗讜转 谞转讘专专 讻讬 讛讞讚砖 诪诇讗 讛讬讛. 讜讗诐 诇讗 讬注砖讜 谞转讘专专 讻讬 讞住专 讛讬讛 讜诇注讜诇诐 讗讬谉 讛讚讘专 诪转讘专专 讗诇讗 讘讗讜专 讛讬讜诐 诇"讘 诪讛 砖讗讬谉 讻谉 讘讞住专 (讗诇讗) 讗诐 讬专讗讜 讛诪砖讜讗讜转 讗讜专 诇"讗 讬讜讚注讬谉 砖讞住专 讛讬讛 讜讗诐 诇讗讜 讬讜讚注讬谉 砖讛讜讗 诪诇讗:
讬专讜砖诇诪讬 转诪谉 讘转诪讬讚 讜讘诪住讻转 讬讜讛"讻 转谞讬谞谉 讛专讜讗讛 讗讜诪专 讘讜专拽讬 诪讛讜 讘讜专拽讬 转诪谉 讗诪专讬 讘专拽 讘专拽讗 讗谞讛专 诪谞讛专讗 讜讗拽砖讬谞谉 注诇讛 讜注讚 讗讞讚 谞讗诪谉 讜驻专拽讬谞谉 砖谞讬讬讛 讛讬讗 讛讻讗 砖讗转讛 讬讻讜诇 诇注诪讜讚 注诇讬讜 讜讗讬谉 讗转讛 诪砖拽专 讘讻讬 讛讗讬 讙讜讜谞讗 讜讞砖 诇讜诪专 注讚 讚讜 注诇讬诇 讜谞驻讬拽 (诪谞讛讜专讗) [讛讬讗 诪谞讛专讗] 讞讻讬诪讗 诇讛 诪讬诇转讗 讻诇讜诪专 讚讘专 讝讛 诪转讘专专 讗诪专 注讚 讗讞讚 谞讜诇讚 诇讗讬砖 驻诇讜谞讬 讘砖讘转 诪诇讬谉 [讗讜转讜] 注诇 驻讬讜 讞砖讻讛 讘诪讜"砖 诪讟诇讟诇讬谉 讗讜转讜 注诇 驻讬讜 专' 讞讬讬讗 诪讟诇讟诇 讗驻讜诪讗 讚诪诇讜讬转讗 专' (诪讗诪诇) [讗讬诪讬] [诪诇] 注诇 驻讬 谞砖讬诐 讚讗诪专讬 砖诪砖讗 讛讜转 讘住讬住讬转讗 诪讻讬专讬 诪讻讬专讬讜 砖诇 注讚 砖专讗讛 讗转 讛诇讘谞讛 诪讛讜 诇讞诇诇 注诇讬讜 讗转 讛砖讘转. 砖诪注讬谞谉 诇讛 诪讛讻讗. 专讘讬 谞讛讜专讗讬 讗讜诪专 诪注砖讛 (砖讬专转讬) [砖讬专讚转讬] 诇讛注讬讚 注诇 注讚 讗讞讚 讘讗讜砖讗 诇讗 砖讛讬讜 爪专讬讻讬谉 诇讬 讗诇讗 注讬诇讛 讘拽砖转讬 诇讛拽讘讬诇 驻谞讬 讞讘讬专讬. 讜诪讛 拽诇拽讜诇 讛讜讛 转诪谉 砖讛讬讜 讗讜诪专讬诐 注爪专转 诇讗讞专 讛砖讘转 讜讛讬讜 讬讜爪讗讬谉 注诇讬讜 诪讘注专讘 讘讞讝拽转 砖谞转拽讚砖 诪注转讛 注诇 谞讬住谉 诇讗 讬拽讘诇讜 讗诇讗 诪谉 讛诪讬讜讚注讬谉 注诇 砖讗专 讬专讞讬讗 诪拽讘诇讬谉 讗诪专 专讘讬 讬讜住讬 讘专 讘讜谉 (拽讬诇拽讜诇 讬讛谉) [注讬拽专 拽诇拽诇转讛讜谉 诪谉] 讗讚专 讛讜转 诪注转讛 [讻讚 讛讬讗] 讚讻讜讜转讛讜谉 诇讗 讬拽讘诇讜谉 讚讻讱 讚诇讬转 讚讻讜讜转讬讛谉 讬拽讘诇讜谉 讝讜 诪驻谞讬 讝讜:
诪转谞讬' 讻讬爪讚 诪砖讬讗讬谉 诪砖讜讗讜转 诪讘讬讗讬谉 讻诇讜谞住讗讜转 砖诇 讗专讝 讻讜'.





专砖讘"讗

讙诪专讗: 讜讞讚 诪讬  诪讛讬诪谉 讜讛转谞讬讗 讜讻讜'. 讗讬转 住驻专讬诐 讚讙专住讬 转谞讬 注讚讜 ,  讜诇讜诪专 讚讻讬讜谉 讚诪讚讗讜专讬讬转讗 讗讬谉 爪专讬讻讬谉 诇讛注讬讚 注诇讬讜 讻诇诇 讜诪讚专讘谞谉 讚讗爪专讜讱 诪砖讜诐 讞砖砖 讛诪讬谞讬谉  讚讬 讘注讚 讗讞讚 讻砖专 诪砖诇谞讜 . 讜讛讻讬谉 谞诪讬 讗诪专讬谞谉 讘讬专讜砖诇诪讬  讚讙专住讬谞谉 讛转诐 (驻"讘, 讛"讗) 讜注讚 讗讞讚 谞讗诪谉, 诪砖诇讱 谞转谞讜 诇讱 讘讚讬谉 讛讜讗 砖诇讗 讬讛讜 爪专讬讻讬谉 注讚讬诐  讜讛谉 讗讜诪专讬谉 砖讬讛讗 讗讞讚 谞讗诪谉 讻砖谞讬诐.



讜讞讚 诇讗 诪讛讬诪谉 讜讛讗 转谞讬讗 诪注砖讛 讘专'  谞讛讜专讗讬 砖讛诇讱 诇讗讜砖讗 讘砖讘转 诇讛注讬讚 注诇讬讜. 驻讬专讜砖: 诇讛注讬讚 注诇  讛注讚 . 讜讛讻讬谉 讗讬转讗 讘讛讚讬讗 讘转讜住驻转讗 (专"讛 驻"讘, 讛"讗) 讚转谞讬讗  讛转诐 诪注砖讛 讘专' 谞讛讜专讗讬 砖讘讗 注诐 讛注讚 讘砖讘转 诇讗讜砖讗 讜讛注讬讚 讘讜.



讗讬 讛讻讬 诪讗讬  诇诪讬诪专讗. 诪住转讘专讗 讚讛讗讬 讗讬 讛讻讬 拽讗讬 讘讬谉 讗转讬专讜爪讗 拽诪讗 讘讬谉 讗转讬专讜爪讗 讚专讘 讗砖讬, 讚诪讗讬  拽讜砖讬讗 诇专讘 讗砖讬 讟驻讬 诪讗讬讚讱 , 讜讛讻讬 拽讗诪专, 讘砖诇诪讗 讗讬 讗诪专转  专' 谞讛讜专讗讬 诇讞讜讚讬讛 讗讝诇 诇讗住讛讜讚讬 讘讬讛 讗讬爪讟专讬讱 诇讗砖诪讜注讬谞谉 讚讞讚 诪讛讬诪谉 讚讛诐 讗诪专讜 讜讛诐 讗诪专讜,  讗诇讗 讗讬 讗诪专转 讚讗讞专讬谞讗 讛讜讛 讘讛讚讬讛, 讘讬谉 讚讗讝讬诇 讘讛讚讬讛 讘讬谉 讚讗讬讻讗 住讛讚讗 讗讞专讬谞讗 讘讗讜砖讗 诪讗讬  拽讗 诪砖诪注 诇谉, 讚讗讬 诪砖讜诐 讚诪讞诇诇讬谞谉 砖讘转讗 诇讗住讛讜讚讬 注诇讬讛 讜讗注"讙 讚诪讚讗讜专讬讬转讗 诇讗 爪专讬讱, 讛讗  转谞讬 讘诪转谞讬转讬谉 讚驻专拽讬谉 拽诪讗 (讻讘, 讗) 诪讬 砖专讗讛 讗转 讛讞讜讚砖 讜讗讬谞讜 讬讻讜诇 诇讛诇讱 诪讜诇讬讻讬谉 讗讜转讜  注诇 讛讞诪讜专 讜讗驻讬诇讜 注诇 讛诪讟讛 讜讻讜', 讚讗祝 讝讛 诪砖讜诐 拽讬讜诪讜  讛讜讗 , 讜讛讻讗 谞诪讬 讗注"讙 讚诪讚讗讜专讬讬转讗 诇讗 爪专讬讱 讻讬讜谉 讚诇讗  诪拽讘诇讬谞谉 诪讬谞讬讛 诪讚专讘谞谉 讗诐 讻谉 讗讬 讗驻砖专 诇讛注讬讚 注诇 讛讞讚砖 讗诇讗 讗诐 讻谉 讬讞诇诇 注诇讬讜 讗祝 诪讻讬专讜.  讜讛讗 讚驻专讬拽 诪讛讜 讚转讬诪讗 讻讬讜谉 讚诇讗 讬讚注 讗讬 诪砖讻讞 诇讬讛 讜讻讜', 讗转讬讗 砖驻讬专 诇驻专讜拽讗 诇讚专讘 讗砖讬,  讗讘诇 诇讗讬讚讱 转讬专讜爪讗, 拽砖讬讗 诇讬 诇讛讗讬 驻讬专讜砖讗 讚驻专讬砖讬转 诪讗讬  拽讗诪专 . 讜讬砖 诇讜诪专 讚讗祝 诇讗讬讚讱 驻讬专讜拽讗 住诇讬拽, 讚讻诇 砖讞讬诇讜诇讜  转诇讜讬 讘讬讚讬注转 讗讞专讬诐 讛讬讻讬 诪爪讬 讗讝讬诇 讜诪讞诇诇, 讚讚讬诇诪讗 讻讬 拽讗讬 讘驻谞讬 讘讬转 讚讬谉 诇讗 诪住讛讬讚 讘讬讛  讜谞诪爪讗 专' 谞讛讜专讗讬 诪讞诇诇 注诇讬讜 诪住驻拽 讜诪住驻讬拽讗 诇讗 诪讞诇诇讬谞谉 砖讘转, 拽讗 诪砖诪注 诇谉 .





专讬讟讘"讗

诪讜诇讬讱 讜诪讘讬讗 讜讻讜'. 讬专讜砖诇诪讬 讗状专 讝注讬专讗 讚诇讗 诇讛讜讬 住讘专讬谉 讚讛讜讗 讻讜讻讘讗 讗状专 讬讜住讛 讞诪讬谞谉 讻讜讻讘 讚住诇讬拽 讜谞讞转 讞诪讬谞谉 讻讜讻讘讗 讚讗讝讬诇 讜讗转讬 注状讻:



讜讘讬转 讬注讝拽. 讘讙诪专讗 诪驻专砖 讗诪讗讬 拽专讜 诇讬讛 讛讻讬 讜讘讬专讜砖诇诪讬 讗诪专 诪讛讜 讘讬转 讬注讝拽 砖砖诐 讛讬讜 注讜讝拽讬谉 讛讛诇讻讛 砖谞讗诪专 讜讬注讝拽讛讜 讜讬住拽诇讛讜:



诇讗 讛讬讜 讝讝讬谉 诪砖诐 讻诇 讛讬讜诐. 驻讬壮 讘砖讘讗讜 讘砖讘转 诇驻讬 砖讛讬讜爪讗 讞讜抓 诇转讞讜诐 讗讬谉 诇讜 讗诇讗 讚壮 讗诪讜转 讘诇讘讚 讜讻诇 讛讞爪专 讞砖讜讘讛 讻讚壮 讗诪讜转 讻讚讗讬转讗 讘注讬专讜讘讬谉 驻壮 诪讬 砖讛讜爪讬讗讜讛讜 讜讗注状讙 讚讗诪专讬谞谉 讛转诐 讚讻诇 注讬专 讛诪讜拽驻转 讞讜诪讛 讻讚壮 讗诪讜转 砖讗谞讬 讬专讜砖诇讬诐 砖诇讗讞专 砖谞驻专爪讛 讘讛 驻专爪讜转 讞砖讬讘讗 讻专状讛:



讛转拽讬谉 专状讙 讜讻讜'. 驻讬壮 讻讬讜谉 砖讘讗讜 讘专砖讜转 注砖讗讜讛讜 讻讗诇讜 拽谞讛 讻讗谉 砖讘讬转讛 讜诪砖诇讱 谞转谞讜 诇讱 讚讗讬住讜专 转讞讜诪讬谉 讚专讘谞谉:



讜讞讚 诪讬 诪讛讬诪谉. 驻讬壮 讜讗驻讬诇讜 讘讛讗 讚拽讬讜诪讬讛 诪讚专讘谞谉 讜讛转谞讬讗 诪注砖讛 砖讘讗 讛讜讗 讜注讚讬讜 诇讛注讬讚 注诇讬讜 讜注讚讬讜 转专转讬 诪砖诪注 讘谞讜住讞讬 讚讜拽谞讬 讙专住 转谞讬 注讚讜 驻讬壮 讻诪状砖 讘讬专讜砖诇诪讬 诪砖诇讱 谞转谞讜 诇讱 讘讚讬谉 讛讜讗 砖诇讗 讬讛讜 爪专讬讻讬谉 注讚讬诐 讜讛诐 讗诪专讜 砖讬讛讗 讗讞讚 谞讗诪谉 讻砖谞讬诐 注状讻 讜讻讚讻转讬讘谞讗 讘驻讬壮 讛诪砖谞讛 讜讛讻讬谉 讗住讬拽谞讗 讛讻讗 讗讘诇 诪住拽谞讗 讚讙诪专讗 讚讬诇谉 讛讻讗 讚注讚讬讜 讚讜拽讗 讜讘注讬谞谉 转专讬 讻注讬谉 驻住讜诇讗 讚讗讜专讬转讗 讜讻讚讗诪专 专讘 驻驻讗 诪讗讬 讗讞讚 讝讜讙 讗讞讚 诇讛注讬讚 注诇讬讜 驻讬壮 注诇 讛注讚:



诪砖讜诐 讻讘讜讚讜 讜讻讜'. 讚讗谞谉 讘注讬谞谉 诇诪讬诪专 讚讗驻讬壮 讙讘专讗 专讘讛 讻专壮 谞讛讜专讗讬 讞诇诇 讗转 讛砖讘转 讘讻讱:



专讘 讗砖讬 讜讻讜'. 讜驻专讻讬谞谉 讚讗状讛 诪讗讬 诇诪讬诪专讗 讜谞专讗讛 讚讗转专讜讬讛讜 驻讬专讜拽讗 驻专讻讬谞谉 讚讗讗状讘 讚专壮 谞讛讜专讗讬 讘诇讞讜讚 讛讜讗 讚讗住讛讬讚 讛讬讬谞讜 专讘讜转讗 讚诪转谞讬转讗 讚讗砖诪注讬谞谉 讚住讙讬 讘讞讚 讗诇讗 讗讬 讗诪专转 讚讗讝讬诇 讗讞专讬谞讗 讘讛讚讬讛 讗状谞 讚讛讜讛 讘讗讜砖讗 住讛讚讬 讗讞专讬谞讗 诪讗讬 拽诪状诇 讜讻状转 讚讗砖诪注讬谞谉 讚讞诇诇 专讘讬 谞讛讜专讗讬 讗转 讛砖讘转 讻讚讬 诇讛注讬讚 注诇 讛注讚 讛讗 谞诪讬 转谞讬谞讗 讚讻讜转讬讛 讚讻砖诐 砖讛注讚讬诐 诪讞诇诇讬谉 讻讱 诪讬 砖爪专讬讱 诇讚讘专 诇拽讬讬诐 注讚讜转谉 讜讻讚转谞谉 讘驻状拽 讗诐 讗讬谞讜 讬讻讜诇 诪讜诇讬讻讬诐 讗讜转讜 注诇 讛讞诪讜专 讜讛状谞 讚讻讜转讬讛 讛讬讗 讻讬讜谉 砖诇讗 讛讬讜 诪拽讘诇讬谉 注讚讜转 讛注讚 讗诐 诇讗 讛讬讛 专壮 谞讛讜专讗讬 诪注讬讚 注诇讬讜 讚讗注状讙 讚讛讗讬 注讚讜转 诪讚专讘谞谉 讛讜讗 讗讬谉 讘讻讱 讻诇讜诐 砖讻诇 讛爪专讬讱 诇拽讬讜诐 讛注讚讜转 讜讛拽专讬讗讛 讛转讬专 讛讻转讜讘 诇讞诇诇 砖讘转 讜讻状砖 讚讬爪讬讗转 讞讜抓 诇转讞讜诐 诪讚专讘谞谉 讜诪讬讛讜 拽砖讬讗 讗状讻 诪讗讬 讛讗讬 讚驻专拽讬谞谉 诪讛讜 讚转讬诪讗 讚诪住驻讬拽讗 诇讗 诪讞诇诇讬谞谉 讚讛讗 谞讬讞讗 诇驻讬专讜拽讗 讚专讘 讗砖讬 讚讚诇诪讗 诇讗 诪砖讻讞 讛讛讜讗 住讛讚讬 讗讞专讬谞讗 讘讗讜砖讗 讗诇讗 诇驻讬专讜拽讗 讗讞专讬谞讗 讚讗讝诇 住讛讚讬 讗讞专讬谞讗 讘讛讚讬讛 诪讗讬 住驻讬拽讗 讗讬讻讗 讜讬状诇 讚讗讻转讬 讗讬讻讗 住驻讬拽讗 砖诪讗 讻砖讬讛讗 砖诐 诇讗 讬专爪讛 诇讛注讬讚 注诇讬讜 讚讗注状讙 讚讘注讚讬诐 砖专讗讜 讛诇讘谞讛 诇讗 讞讬讬砖讬谞谉 讘讻诇 讞讚 讜讞讚 讛讻讬 砖讗谞讬 讛转诐 讚诇讬讻讗 讟注诪讗 诇诪讬讞砖 讚讛讚讚讬 讘讛讜 讻讬讜谉 讚讞讝讜 诇讬讛 诇住讛专讗 讗讘诇 讘诪讬 砖讘讗 诇讛注讬讚 注诇 讛讗讚诐 砖讛讜讗 讻砖专 诪诇转讗 专讘讛 诪砖诪注 诇讛讜 诇讗讬谞砖讬 讜讚讬诇诪讗 讛讚专 讘讬讛 讻讬 拽讗讬 讘驻谞讬 讘状讚 讜谞诪爪讗 砖讞诇诇 专壮 谞讛讜专讗讬 讛砖讘转 砖诇讗 诇爪讜专讱 讜讗住讬拽谞讗 讚讘注讚 讗壮 砖讬注讬讚 诇讙讜诇讛 砖谞转拽讚砖 讛讞讚砖 住讙讬 讚讻诇 诪诇转讗 讚注讘讬讚讗 诇讗讙诇讜讬讬 诇讗 诪砖拽专 讜讻讬讜谉 讚诪讛讗讬 讟注诪讗 讛讜讗 讻诇 讛驻住讜诇讬谉 砖讻砖专讬谉 诇注讚讜转 讗砖讛 讻砖专讬谉 诇讝讛:



转谞讬讗 谞诪讬 讛讻讬 讗驻讬诇讜 讘讗 注讚 讗讞讚 诪住讜祝 讛注讜诇诐. (砖砖驻讬') [驻讬'] 诇专讘讜转 注讚 诪驻讬 注讚:



[讞住专 讻讗谉 讛讛转讞诇讛 讜拽讗讬 注诇 诪注讜诇诐 讻讜壮 驻讙讬诪转讛 砖诇 拽砖转 讻讜']. 讜讬状诇 砖讘专讗讛 讛讘讜专讗 讘讚专讱 讛讛讜讗 诪驻谞讬 讛注谞讬谉 讛讝讛 讜诇讗讜 诇诪讬诪专讗 砖诇讗 讬讚注讜 专讝状诇 讟注诐 讛讚讘专 讜讟讘注讜 讻诪讜 砖讘讜讚讬谉 讛诪讞驻讬谉 注诇讬讛诐 讜注诇 讞讻诪转诐 讚讘专讬诐 讗砖专 诇讗 讻谉:





讛诪讗讬专讬

讻砖诐 砖诪讞诇诇讬谉 讛注讚讬诐 砖专讗讜 讗转 讛讞讚砖 讗转 讛砖讘转 讻诪讜 砖讘讬讗专谞讜 诇诪注诇讛 讻讱 注讚讬诐 讗诇讜 讛谞讘专专讬诐 诇讛注讬讚 注诇 讞讝拽转诐 讘讘讬转 讚讬谉 诪讞诇诇讬谉 讗转 讛砖讘转 讜讛讜诇讻讬谉 注诪讛诐 讗驻讬诇讜 诇讗 讛讬讛 讘讗讜转讜 讛注讬专 诪讬 砖讬诇讱 注诪讛诐 诇讛注讬讚 注诇讬讛诐 讗诇讗 讗讞讚 讗讬谉 讗讜诪专讬谉 讗讬谉 注讚讜转讜 砖诇 讗讞讚 讻诇讜诐 讗诇讗 讛讜诇讱 注诪讛诐 讜诪讞诇诇 注诪讛诐 注诇 讛住驻拽 砖诪讗 讬诪爪讗 讗讞专 讜讬爪讟专祝 注诪讜 讜讻谉 专讗讜讬 诇讜诪专 讘注讚 讬讞讬讚讬 砖专讗讛 讗转 讛诇讘谞讛.



砖诇讜讞讬诐 讗诇讜 砖讘讬转 讚讬谉 砖讜诇讞讬诐 诇讛讜讚讬注 讬讜诐 讛拽讚讜砖 诇讘谞讬 讛讙讜诇讛 讗讬谉 爪专讬讻讬诐 诇讛讬讜转 砖谞讬诐 讻注讬讚讬 讛专讗讬讛 讜讻注讬讚讬 讞讝拽转 讛专讜讗讬诐 讗诇讗 讗驻讬诇讜 讘注讚 讗讞讚 讚讬讜 讜诇讗 注讜讚 讗诇讗 讗祝 诇讗 讘讗 砖诇讬讞 诪讻讜讜谉 诇讻讱 讗诇讗 砖讘讗 讗讞讚 诪谉 讛注诐 诇驻讬 讚专讻讜 讜讗诪专 讗谞讬 砖诪注转讬 诪驻讬 讘讬转 讚讬谉 诪拽讚砖 谞讗诪谉 讜拽讜讘注讬谉 讗转 讛诪讜注讚 注诇 驻讬讜 砖讚讘专 讝讛 注砖讜讬 讛讜讗 诇讛讙诇讜转 砖讞讝拽转 讛讻诇 诇讛讬讜转 砖诇讜讞讬谉 讬讜爪讗讬谉 讜注讚 讗讞讚 谞讗诪谉 注诇讬讜.



讛诪砖谞讛 讛砖谞讬讛 讘专讗砖讜谞讛 讛讬讜 诪砖讬讗讬谉 讜讻讜' 讻讬爪讚 讛讬讜 诪砖讬讗讬谉 讜讻讜' 讜诪讛讬讻谉 讛讬讜 诪砖讬讗讬谉 讜讻讜' 讻讜谞转 讛诪砖谞讬讜转 诇讛讜讚讬注 注谞讬谉 讛讜讚注讛 注诇 驻讬 诪砖讜讗讜转 讛讬讗讱 谞注砖讬转 讜诇诪讛 讘讟诇讜讛 讜讗诪专 讘专讗砖讜谞讛 讻砖讛讬讜 诪拽讚砖讬谉 讘讬转 讚讬谉 讬讜诐 砖诇砖讬诐 讛讬讜 诪讚诇讬拽讬谉 诪砖讜讗讜转 讙讚讜诇讜转 讘专讗砖讬 讛讛专讬诐 讘诇讬诇 注讘讜专讜 专"诇 诇讬诇讛 砖注讘专 讬讜诐 砖诇砖讬诐 讜诪讞专转讜 讬讜诐 砖诇砖讬诐 讜讗讞讚 讗讘诇 讻砖讛讬讛 讛讞讚砖 诪转注讘专 诇讗 讛讬讜 诪砖讬讗讬谉 讜注诇 爪讚 讝讛 讛讬讛 谞讜讚注 讗讬讝讛 诪注讜讘专 讜讗讬讝讛 诪拽讜讚砖 讘讝诪谞讜 讜讻砖讛讬讜 诪讚诇讬拽讬谉 讘讛专 讝讛 讛讬讜 诪讚诇讬拽讬谉 讗讞专讬讜 讘讛专 讛住诪讜讱 诇讜 讻诪讜 砖讬转讘讗专 讜讻谉 诪讛专 诇讛专 注讚 砖诪讚诇讬拽讬谉 讘讛专 讛住诪讜讱 诇讘讘诇 讜讬讜讚注讬诐 讘讻诇 讛讙讜诇讛 砖讬讜诐 砖诇砖讬诐 谞转拽讚砖 讜诇讗 讛讬讜 爪专讬讻讬诐 诇砖讻讜专 砖诇讜讞讬诐 讜诪讛 砖诇讗 讛讬讜 诪砖讬讗讬谉 注讚 诪讜爪讗讬 讬讜诐 砖诇砖讬诐 诪驻谞讬 砖讛注讚讬诐 讛讬讜 讘讗讬诐 讘讬讜诐 砖诇砖讬诐 讜诇讗 讛讬讛 讗驻砖专 诇讛砖讬讗 诪砖讜讗讜转 注讚 讛诇讬诇讛 讜讘诇讬诇讛 讛讬讜 诪砖讬讗讬谉 讜讬讜讚注讬诐 砖谞转讞住专 讛讞讚砖 讜讘转砖专讬 讛讬讜 砖讜讘转讬诐 讘讬讜诐 砖诇砖讬诐 讜讻砖讛讬讜 专讜讗讬诐 诪砖讜讗讜转 讘诇讬诇 砖注讘专 砖诇砖讬诐 诇讗 讛讜爪专讻讜 诇砖讘讜转 讘讬讜诐 砖诇砖讬诐 讜讗讞讚 讜讗诐 诇讗 讛讬讜 专讜讗讬诐 诪砖讜讗讜转 讛讬讜诐 讬讜讚注讬诐 砖讗诇讜诇 谞转注讘专 讜讞讜讝专讬诐 讜砖讜讘转讬诐 讘讬讜诐 砖诇砖讬诐 讜讗讞讚 讜讻谉 讛讬讛 讛注谞讬谉 讘讻诇 讛讞讚砖讬诐 讛讬讜 注讜诪讚讬诐 讬讜诐 砖诇砖讬诐 讘讞讝拽转 专讗砖 讞讚砖 讜讻砖专讜讗讬诐 诪砖讜讗讜转 讘诇讬诇讛 讛讬讜 诪讜谞讬谉 诪诪谞讜 讜讻砖诇讗 讛讬讜 专讜讗讬谉 诪砖讜讗讜转 注讜砖讬谉 专讗砖 讞讚砖 诇诪讞专转讜 诪砖拽诇拽诇讜 讛讻讜转讬讬诐 讜讛讬讜 诪砖讬讗讬谉 讘讛专讬诐 砖诇讛诐 砖诇讗 讘讝诪谉 诇讛讟注讜转 讘谞讬 讛讙讜诇讛 讜讛讜讗 砖讗讬专注 诇讞讻诪讬诐 讗诇讜诇 诪注讜讘专 讜诇讗 讛讬讛 诇讛诐 诇讛砖讬讗 诪砖讜讗讜转 讜讛砖讬讗讜 讗讜转诐 注讜谉 讗砖诪讛 诪砖讜讗讜转 讘讛专讬诐 砖诇讛诐 讜讛讟注讜 讘谞讬 讛讙讜诇讛 砖诇讗 诇谞讛讜讙 拽讚砖 讘讬讜诐 砖诇砖讬诐 讜讗讞讚 讛转拽讬谞讜 砖讬讛讬讜 砖诇讜讞讬诐 讬讜爪讗讬诐 讘讻转讘 讘讬转 讚讬谉 讛讬讚讜注 讜讛谞讬讻专 讜砖讗诇讜 讘讙诪专讗 讜讬注砖讜 诪砖讜讗讜转 讘讬谉 诇诪诇讗 讘讬谉 诇讞住专 讜讬讜讚诇拽讜 诪砖讜讗讜转 讛讞住专 讘诇讬诇讛 砖诪讞专转讜 砖诇砖讬诐 讜讗讞讚 讜诪砖讜讗讜转 讛诪诇讗 讘诇讬诇讛 砖诪讞专转讜 砖诇砖讬诐 讜砖谞讬诐 讜转讬专抓 诪砖讜诐 讞讚砖 讞住专 砖讞诇 诇讛讬讜转 注专讘 砖讘转 驻讬' 讞讚砖 讛注讜砖讛 讗转 讛拽讜讚诐 诇讜 讞住专 讜讛讜讗 讬讜诐 砖诇砖讬诐 讜讛专讬 砖讛讬讛 专讗讜讬 诇讛砖讬讗 诪砖讜讗讜转 讘诇讬诇 砖讘转 讗诇讗 砖讗讬谉 诪讞诇诇讬谉 砖讘转 注诇 讚讘专 讝讛 讜讬砖 诇谞讜 诇讛讚诇讬拽诐 讘诪讜爪讗讬 砖讘转 讻讚讬 砖讬讚注讜 砖讞讚砖 砖注讘专 讞住专 讛讬讛 讜讬诪谞讜 诪讬讜诐 砖诇砖讬诐 讜讗诇讜 讛讬讛 讛诪谞讛讙 诇讛讚诇讬拽 注诇 讛诪诇讗 讘诇讬诇 砖注讘专 砖诇砖讬诐 讜讗讞讚 讬讛讬讜 谞讘讜讻讬诐 注诇 诪砖讜讗讜转 讗诇讜 砖诪讗 讞住专 讛讬讛 讜专讗讜讬讜转 讛讬讜 讘诇讬诇 砖讘转 讜讛专讬 讛谉 转砖诇讜诪讬谉 讗讜 砖诪讗 讻讚讬谉 谞注砖讜转 讜诪诇讗 讛讜讗 讜诪住转诪讗 诪讞讝讬拽讬谉 讗转 讛诪砖讜讗讜转 诇讛讬讜转 注砖讜讬讜转 讻讚讬谉 讜注讜砖讬谉 讗讜转讜 诪诇讗 讜讛专讬 讛讜讗 讞住专 讗讘诇 注讻砖讜 砖讗讬谉 注讜砖讬谉 诪砖讜讗讜转 注诇 讛诪诇讗 讻诇诇 讬讜讚注讬诐 讛诐 砖讚专讱 转砖诇讜诪讬谉 讛谉 注砖讜讬讜转 讜讞住专 讛讜讗 讜讞讝专 讜讛拽砖讛 诇讬注讘讬讚 讘讬谉 讘诪诇讗 讘讬谉 讘讞住专 讜讻砖讬讗专注 讞讚砖 讞住专 讘注专讘 砖讘转 诇讗 诇讬注讘讬讚 讻诇诇 讜讬讻讬专讜 砖讞住专 讛讜讗 讻讬讜谉 讚讘讗讬讚讱 讬专讞讬 注讘讚讬谞谉 讗诪诇讗 讜讛砖转讗 诇讗 注讘讚讬谞谉 讘诪讜爪讗讬 砖讘转 讜转讬专抓 讗讻转讬 讗讬讻讗 诇诪讬讟注讬 砖诪讗讞专 砖讗讬谉 讝讛 讚讘专 讛诪爪讜讬 讗讬谞诐 讝讜讻专讬诐 砖讬讛讗 砖讜诐 讚专讱 诇诪谞讬注转 讛诪砖讜讗讜转 讜讞讜砖讘讬诐 讜讚讗讬 诪诇讗 讛讜讗 讗诇讗 砖谞讗谞住讜 讛诪砖讬讗讬谉 讘诪砖转讛 砖诇 砖讻专讜转 砖讘转 讜讬讟注讜 讘讻讱 讜讗讞"讻 讛拽砖讛 诇注讘讬讚 讗诪诇讗 讘诇讬诇 砖注讘专 砖诇砖讬诐 讜讗讞讚 讜诇讗 讗讞住专 讻诇诇 讜转讬专抓 砖注诇 讻诇 驻谞讬诐 讗讬讻讗 讘讟讜诇 诪诇讗讻讛 诇注诐 讘转砖专讬 砖谞讬 讬诪讬诐 讜讻谉 讘讻诇 讛讞讚砖讬诐 诇谞砖讬诐 诇驻讬 诪谞讛讙谉 讗讘诇 讻砖诪砖讬讗讬谉 注诇 讛讞住专 讗讬谉 诪转讘讟诇讬谉 讘讬讜诐 砖诇砖讬诐 讜讗讞讚.



讜讻讬爪讚 讛讬讜 诪砖讬讗讬谉 讛讬讜 诪讘讬讗讬谉 讻诇讜谞住讜转 砖诇 讗专讝 讗专讜讻讬诐 讜拽谞讬诐 讜注爪讬 砖诪谉 讜谞注讜专转 砖诇 驻砖转谉 讜讻讜专讻谉 讘诪砖讬讞讛 专"诇 砖拽讜砖专 讘诪砖讬讞讛 拽谞讬诐 讜注爪讬诐 讜谞注讜专转 讜讗讞"讻 拽讜砖专 讻诇 讗讜转讜 讛讻专讱 讘专讗砖 讛讻诇讜谞住 讜注讜诇讛 诇专讗砖 讛讛专 讜诪讚诇讬拽 讜诪讜诇讬讱 讜诪讘讬讗 诪注诇讛 讜诪讜专讬讚 注讚 砖讬讛讗 讞讘讬专讜 专讜讗讛 砖讬注砖讛 讻谉 讜讻谉 讘专讗砖 讛讛专 讛砖谞讬 讜讻谉 讘讻诇诐 讜诪讛讬讻谉 讛讬讜 诪砖讬讗讬谉 诪讛专 讛诪砖讞讛 专"诇 讛专 讛讝讬转讬诐 诇住讟专讘讗 讜诪住讟专讘讗 诇讙专讜驻讬谞讗 讜诪讙专讜驻讬谞讗 诇讞讜讜专谉 讜诪讞讜讜专谉 诇讘讬转 讘讬诇转讬 讜讻诇谉 砖诪讜转 讛专讬诐 讜讘讬转 讘讬诇转讬 讛讜讗 住讜祝 讗专抓 讬砖专讗诇 讛讬讜转专 住诪讜讱 诇讘讘诇 讜驻讬专砖讜 讘讘专讬转讗 砖讘讬谉 讛专 诇讛专 砖诪谞讛 驻专住讗讜转 讜讻砖讛讬讜 讘讘讬转 讘讬诇转讬 讛讬讛 讛讚讘专 谞讜讚注 诇转讞诇转 讗专抓 讛讙讜诇讛 讜诪讚诇讬拽讬谉 讘讛专讬讛诐 讝讛 讗讞专 讝讛 注讚 砖谞注砖讬转 讻诇 讛讙讜诇讛 讻诪讚讜专转 讗砖 诇讛讜讚讬注 讝讛 诇讝讛 讜诇讛讜讚讬注 诇诪砖讬讗讬诐 砖讻讘专 讛专讙讬砖讜 讘讚讘专.





转讜住驻讜转 专讬"讚

讜讞讚 诪讬 诪讛讬诪谉 讻讜' 驻讬' 讚讞讚 谞诪讬 砖专讗讛 讗转 讛讞讚砖 诪讞诇诇 讗转 讛砖讘转 讜讛讜诇讱 砖诪讗 讬诪爪讗 讗讞专 砖诐 讜讬爪讟专祝 注诪讜 讻讚转谞谉 讗讘 讜讘谞讬讜 砖专讗讜 讗转 讛讞讚砖 讬诇讻讜 讚讗注"讙 讚转专讜讜讬讬讛讜 讻讞讚 讚诪讬 讗谞讜 诪转讬专讬谉 诇砖谞讬讛谉 诇讬诇讱 讜诇讗 讗诪专讬' 讬诇讱 讛讗讞讚 讜讛讗讞讚 讬砖讗专 讜讻"砖 讛讬讞讬讚 诇讘讚讜 砖诪讞诇诇 诪"诪 讛转谞讗 诇诪讛 砖谞讛 讗诐 讗讬谞谉 诪讻讬专讬谉 讗讜转讜 讜诇讗 砖谞讛 讗讜转诐 砖诪转拽讬讬诪转 讛注讚讜转 讘讛谉 讗诇讗 讘注"讻 讛讗讬 讗讜转讜 讗讜转讜 讛讝讜讙 讛讬讗:





诪讛专砖"讗 - 讞讬讚讜砖讬 讛诇讻讜转

驻专拽 讗诐 讗讬谞谉 诪讻讬专讬谉


转讜住' 讘讚"讛 住讛讚讗 讻讜' 讬"诇 讚诪讬讬专讬 讘注讚 讗讞讚 砖专讗讛 讛讞讚砖 讻讜' 注讻"诇 专"诇 诇讗讜拽讬诪转讗 讚专讘 讗砖讬 讚讗讬讻讗 诇驻专砖 讛讻讬 讗讘诇 诇讚讘专讬 讛诪拽砖讛 讚讘注讬 诇讗讜讻讜讞讬 诪讬谞讬讛 讚讞讚 诪讛讬诪谉 讜讻谉 诇讛讱 讗讜拽讬诪转讗 讚住讛讚讗 讗讞专讬谞讗 讛讜讛 讘讛讚讬讛 讜讚讗讬 讚诇讬讻讗 诇驻专砖 讗诇讗 讚讘讛讻专转 注讚 砖讛讬讛 砖诐 讗讬讬专讬 讻讚拽转谞讬 砖讛诇讱 讗爪诇 讛注讚 讜诇驻讬 讝讛 讗讬讻讗 诇驻专讜砖讬 讚驻讬专讻转 讗讬 讛讻讬 讗讬谞讜 讗诇讗 诇转讬专讜抓 讚专讘 讗砖讬 讚诪讜拽讬 诇讛 讘专讜讗讛 讗转 讛讞讚砖 讜诪讗讬 诇诪讬诪专讗 讗讘诇 诇砖讬谞讜讬讗 拽诪讗 诇"拽 诇讬讛 讚讟讜讘讗 讗砖诪注讬谞谉 讚诪讞诇诇讬谉 讚讗驻讬诇讜 讗讬谞讜 专讜讗讛 讗转 讛讞讚砖 讗诇讗 讚讘讗 诇讛注讬讚 注诇 讛讛讻专讛 诪讞诇诇 砖讘转 讗讘诇 诇驻讬 讛讬专讜砖诇诪讬 讜讛转讜住' 讚注"讻 砖讬谞讜讬讗 讚专讘 讗砖讬 谞诪讬 讘讛讻专转 注讚 讗讬讬专讬 讗"讻 注"讻 讗讬转 诇谉 诇诪讬诪专 讚讘讛讻专转 注讚 讚诪讞诇诇讬谉 谞诪讬 拽砖讬讗 诇讬讛 诪讗讬 诇诪讬诪专讗 讜讗"讻 拽讗讬 驻讬专讻讗 讚讗讬 讛讻讬 谞诪讬 讗砖讬谞讜讬讗 拽诪讗 讗讱 拽砖讛 诪讗讬 诪砖谞讬 诪"讚 诪住驻讬拽讗 诇讗 诪讞诇诇讬谞谉 砖讘转讗 讻讜' 讚诇砖谞讜讬讗 拽诪讗 讚住讛讚讗 讗讞专讬谞讗 讛讜讛 讘讛讚讬讛 诪讗讬 住驻讬拽讗 讗讬讻讗 讜讬砖 诇讬讬砖讘 讜讚讜"拽:


讘讚"讛 诇讛讟注讜转 讻讜' 讻讱 驻讬' 讘拽讜谞讟专住 讜讗"转 讜讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讗"诇 注讜诇讛 讛讬讬转讬 讘诪注诇讛 讗讚讜诪讬诐 讻讜'. 讗讬谞讜 谞专讗讛 砖讬讛讬讜 讻诇 讚讘专讬讜 砖诇 注讚 讝讛 讚专讱 讛讬转讜诇 讘诇讬 讻讜讜谞转 诪讛 讜讻讘专 讻转讘 讘注诇 讛注拽讬讚讛 讘讝讛 砖注专 住"讝 讜讗注谞讛 讞诇拽讬 讙诐 讗谞讬 讜讛讜讗 诪讛讬讚讜注 讘讻诪讛 讚讜讻转讬谉 讚诪诇讻讜转 讘"讚 讘注讜讛"讝 谞讚诪讛 诇诇讘谞讛 讘讻诪讛 注谞讬谞讬诐 讜讛爪讚讬拽讬诐 讘注讜讛"讝 谞拽专讗讬诐 注"砖 诪讗讜专 讛拽讟谉 讬注拽讘 讛拽讟谉 讜讗诪专讜 讻谉 注诇 讻诇诇 讬砖专讗诇 砖讛诐 诪讜谞讬谉 诇诇讘谞讛 讜讗讜讛"注 诪讜谞讬谉 诇讞诪讛 注"驻 讻讜讜谞讛 讝讜 讜诇驻讬 讛谞专讗讛 砖讛讬讛 讝讛 讛诪注砖讛 讘讘讬转 砖谞讬 讘讝诪谉 砖讛转讞讬诇 诪诇讻讜转 讗专诐 诇诪砖讜诇 砖讛讜讗 诪诇讻讜转 讗讚讜诐 讻诪"砖 讘讻诪讛 讚讜讻转讬谉 讜注"讬 讙讝讬专转谉 讘讘讬讟讜诇 讛诪爪讜转 讜讛转讜专讛 讛讜砖驻诇讜 讛爪讚讬拽讬诐 讜讘讬讞讜讚 讘住讜讚 拽讬讚讜砖 讛诇讘谞讛 讜住讜讚 讛注讬讘讜专 讻诪驻讜专砖 讘讗讜专讱 讘驻"拽 讚住谞讛讚专讬谉 讘注讜讘讚讗 讚讝讜讙 讘讗 诪专拽转 讻讜' 讜诇讗 讛谞讬讞讜 讛讗专诪讬 讛诇讝 讻讜' 注"砖 讘讞讚讜砖谞讜 讜讛"谞 讛讻讗 讗诇讜 讛讘讬讬转讜住讬诐 专爪讜 诇讘讟诇 住讜讚 讛注讬讘讜专 讘讙讝专讜转 诪诪砖诇转 讗专诐 砖讛讬' 讗讚讜诪讬诐 讜讝"砖 讛讬讬转讬 注讜诇讛 讘诪注诇讛 讗讚讜诪讬诐 讜诪诪砖诇转诐 诇拽讬讬诐 讙讝专转诐 注"驻 讛讘讬讬转讜住讬诐 砖砖讻专讜 讗讜转讬 讜专讗讬转讬 讗转 讞讻诪讬 讬砖专讗诇 砖讛诐 讘讚诪讬讜谉 讛诇讘谞讛 诇讛拽讟讬谞诐 讜诇讛砖驻讬诇诐 讘讚讜专 讛讝讛 砖诇讗 诇讛讬讜转 住诪讜讻讬诐. 讜讝"砖. 讜专讗讬转讬讜 砖讛讜讗 专讘讜抓 讘讬谉 讘' 住诇注讬诐 讻讜' 注"驻 诪"砖 驻"拽 讚住谞讛讚专讬谉 讻砖专讗讛 诪诇讻讜转 讛专砖注讛 讚讘注讬谞谉 住诪讜讻讬谉 讘拽讚讜砖 讛讞讚砖 讙讝专讜 砖讛住讜诪讱 讬讛专讙 讜讛谞住诪讱 讬讛专讙 讻讜' 诪讛 注砖讛 专"讬 讘"讘 讛诇讱 诇讜 讜讬砖讘 讘讬谉 讘' 讛专讬诐 讙讚讜诇讬诐 讻讜' 讜住诪讱 讛' 讝拽谞讬诐 专"诪 讜专"讬 讜专"砖 讜专"讬 讜专讗讘"砖 讻讬讜谉 砖讛讻讬专讜 讗讜讬讘讬诐 讻讜' 讜讛讬讬谞讜 砖专讘抓 讘讬谉 讘' 住诇注讬诐 讚拽讗诪专 讛讻讗. 讜讗诪专 注讜讚 讘讝讛. 讜专讗砖讜 讚讜诪讛 讻讜' 注"驻 诪"砖 讘驻专拽 注专讘讬 驻住讞讬诐 砖讗诪专 诇讬讛 专' 砖诪注讜谉 诇专' 注拽讬讘讗 诇诪讚谞讬 转讜专讛 讻讜' 讜讗"诇 讬讜转专 诪诪讛 砖讛注讙诇 专讜爪讛 诇讬谞拽 驻专讛 讻讜' 讗"诇 讜诪讬 讘住讻谞讛 讻讜' 讛专讬 砖讙专诐 诪诇讻讜转 讛专砖注讛 砖诇讗 诇诪讚 专' 砖诪注讜谉 转讜专讛 讜讚讬诪讜讛讜 诇注讙诇 讻诪"砖 注讙诇 诇讗 诇诪讚 讜讙讜' 讜讝"砖 讜专讗砖讜 砖讛讜讗 专"砖 砖谞住诪讱 注"讬 专"讬 讘"讘 讚讜诪讛 诇注讙诇 讙讘讬 专注"拽 砖讛讬讛 讬专讗 诇诇诪讚讜 讜诇住讜诪讻讜 讚诇讗 谞住诪讱 注"讬 专' 注拽讬讘讗 诪转诇诪讬讚讬讜 讗诇讗 专"诪 讻讚讗诪专讬' 驻"拽 讚住谞讛讚专讬谉. 讜讗诪专. 讜讗讝谞讜 讚讜诪讛 诇讙讚讬 讛诐 讛转诇诪讬讚讬诐 砖讘讗诪转 转诇诪讬讚讬诐 讛诪拽讘诇讬诐 讘讛讗讝谞讛 注"讬 讙讝讬专转诐 讚讜诪讬诐 诇注讜诇诐 诇讙讚讬 讚讛讬讬谞讜 转诇诪讬讚讬诐 讻讚讗诪专讬' 讜专注讬 讙讚讬讜转讬讱 讜讙讜' 讜讗诪专讬' 谞诪讬 讘驻专拽 讛专讜讗讛 诇讙讘讬 注讬讘讜专 砖谞讬诐 讙讚讬讬诐 谞注砖讜 转讬讬砖讬诐. 讜讗诪专. 讜拽专谞讬讜 讚讜诪讜转 诇爪讘讬 讻讜' 专"诇 讙诐 讛谞砖讬讗讬诐 砖讬砖 诇讛诐 拽专谉 讜诪诪砖诇讛 拽爪转 讘讙诇讜转 讚讜诪讛 诇拽专谉 爪讘讬 讛谞讜驻诇 讜讗讬谉 讘讜 讻讞 讗诇讗 诇讬讜驻讬 讜讗诪专. 讜讝谞讘讜 诪讜谞讞转 诇讜 讘讬谉 讜讻讜'. 专"诇 砖讗专 讛诪讜谉 注诐 讛谞拽专讗讬诐 讝谞讘 讻诪讜 讬讻专转 讜讙讜' 专讗砖 讜讝谞讘 讚讜诪讬谉 讻诪讜谞讞 讘讬谉 讬专讬讻讜转讬讜 讚讛讬讬谞讜 砖讗讬谞讜 谞专讗讛 讻诇诇 讜谞讚诪讛 讻讗诇讜 讗讬谞讜 讻诇诇. 讜讗诪专. 讜讛爪爪转讬 讻讜' 专"诇 讻谉 讛住转讻诇转讬 讘砖讻诇讬 讜讛讬讬转讬 谞专转注 讜讞专讚 注讚 砖谞驻诇转讬 诇讗讞讜专讬 诪诇讛讞讝讬专 讜诇讛注讬讚 讻专爪讜谉 讛讘讬讬转讜住讬诐:





专砖"砖

讙诪专讗 讜讞讚 诪讬 诪讛讬诪谉. 注讬' 讘转讜住' 讜转讬专讜爪诐 讚讞讜拽 讚讚诇诪讗 诪转谞讬转讬谉 讛讬讗 讙讜驻讗 拽诪"诇 讚讗驻讬' 诇讬讻讗 讗诇讗 讗' 诪讞诇诇 讗转 讛砖讘转 诪住驻讬拽讗 砖诪讗 讬爪讟专祝 注诐 讗讞专. 讜讻诪讜 讻谉 拽砖讛 诪讗讬 诪讬讬转讬 诪专' 谞讛讜专讗讬 讚诇诪讗 诇注讜诇诐 讞讚 诇讗 诪讛讬诪谉 讜诪"诪 砖驻讬专 讞诇诇 专"谞 讗讛"砖 砖诪讗 讬爪讟专祝. 讜注讜讚 诪讗讬 诪拽砖讛 诪诪注砖讛 砖讘讗 讛讜讗 讜注讚讬讜 讻讜' 谞讬诪讗 讙"讻 讚讗砖诪注讬谞谉 讚讗注"讙 讚讞讚 诪讛讬诪谉 讬诇讻讜 砖谞讬诐 讚砖诪讗 讬驻住诇 讗' 诪讛谉. 诇讻谉 讛谞诇注"讚 讚讗祝 讚讛专讜讗讛 讗驻讬' 讞讚 诪讞诇诇 讗讛"砖 讚砖诪讗 讬爪讟专祝 讜讻谉 讗驻讬' 讟讜讘讗 砖诪讗 讬驻住诇讜 诪"诪 讛诪注讬讚讬诐 注诇 讻砖专讜转诐 讗讬谞诐 诪讞诇诇讬谉 诪住驻讬拽讗. 讚讛讟"讗 谞讚讞拽 讻讬讜谉 讚诪讛"转 讛讻诇 讘讞讝拽转 谞讗诪谞讬诐 讗讬讱 讛转讬专讜 讞讻诪讬诐 讞讬诇讜诇 砖讘转 讘拽讜诐 讜注砖讛 注"砖. 讜讗"讻 讛讘讜 讚诇讗 诇讜住讬祝 诇讞诇诇 讙诐 注诇 讛住驻拽 讗讱 讗诐 讛住驻拽 讛讜讗 讘讛专讜讗讬诐 讻讙讜谉 讚诇讬讻讗 诇驻谞讬谞讜 讗诇讗 讞讚 专讜讗讛 讬讻讜诇讬诐 讛诪注讬讚讬诐 注诇讬讜 诇讞诇诇 讗讛"砖 讗祝 讚住驻拽 讗诐 讬诪爪讗 注讜讚 讗讞讚 专讜讗讛 讻讬讜谉 讚注讚讜转谉 注诇 讛讻砖专讜转 讛讜讗 讜讚讗讬 讜讝讛讜 讚讗诪专讬' 讘诪住拽谞讗 诪"讚 诪住驻讬拽讗 诇"诪 砖讘转讗 专"诇 讚讻"讛 讛讗诪转 讜讛"讗 讚讗驻讬' 注诇 住驻讬拽讗 讚专讜讗讬诐 谞诪讬 诇"诪 讜讛讻讗 诇讗 讛讜讛 讬讚讜注 讗诇讗 讗讜转讜 讛专讜讗讛 砖讘讗 专"谞 诇讛注讬讚讜 拽诪"诇 讜讬转讜专抓 讙诐 拽讜砖讬讬转 讛诪讛专砖"讗:



讙诪' 砖诐 注讜诇讛 讛讬讬转讬 讘诪注诇讛 讗讚讜诪讬诐. 讛讜讗 砖诐 诪拽讜诐 讘讬讛讜砖注 (讬讞 讬讝):



讘诪砖谞讛 诪砖拽诇拽诇讜 讛讻讜转讬诐. 讻讗谉 讗"讗 诇驻专砖 讻驻专砖"讬 诇注讬诇 讚"讛 诇讛讟注讜转 讗转 讛讞讻诪讬诐 讚讛讗 讘讬专讜砖诇讬诐 讗砖专 砖诐 拽讚砖讜 讗讛"讞 讬谞讬驻讜 讗转 讛注讜诪专 讘讬讜诐 讘' 讜讻谉 拽专讘谞讬 注爪专转. 讗诇讗 砖诇讗 讛讬转讛 讻讜讜谞转诐 专拽 诇讛讟注讜转 讗转 讬砖专讗诇 砖诇讗 讬注砖讜 讛诪讜注讚讜转 讘诪讜注讚诐. 讜诇讻谉 诇注讬诇 讗诪专 讘讬讬转讜住讬诐 讜讻讗谉 讻讜转讬诐. 讜讛转讜讬"讟 谞专讗讛 砖诇讗 讛专讙讬砖 讘讝讛:



讙诪专讗 诇诪讬诪专讗 讻讜' 讗诪诇讗 诇"注 诪"讟. 谞专讗讛 讚讛拽讜砖讬讗 讛讬讗 讚谞注讘讬讚 讗转专讜讬讬讛讜 讘讻讚讬 砖诇讗 讬讜讻诇讜 讛讻讜转讬诐 诇拽诇拽诇 讚讛讗 讬转讙诇讛 砖拽专诐 讻砖讬专讗讜 讘' 驻注诪讬诐 诪砖讜讗讜转 讜讛讟"讗 谞讚讞拽 讘讝讛:



专砖"讬 讚"讛 诪砖拽诇拽诇讜. 讜讛讻讜转讬诐 讛砖讬讗讜诐 讘讛专讬诐 砖诇讛诐. 讻爪"诇:



专砖"讬 讚"讛 诇拽讚砖讜. 诇讛讜讚讬注谉 砖谞转拽讚砖. 讜诇注讚"谞 诇驻专砖讜 注"驻 诪砖"讻 讘住"讚 讘住谞讛讚专讬谉 (讬讘 讘) 讚"讛 注讘专讜讛 讚拽讬讚讜砖 谞拽专讗 讻砖诪转拽讚砖 讘讬讜诐 砖诇砖讬诐 注"砖:



转讚"讛 诪讜诇讬讱. 讞讝讬谞讗 讻讜讻讘讗 讚谞讞讬转 讜住诇讬拽. 注转讜讬"讟. 讜诪砖"讻 讜讗诐 讛诐 讝讜诇转诐 讛专讬 讛诐 拽讬讬诪讬诐. 诇"讚 砖讙诐 讛诐 诪讛诇讻讬诐 诪诪讝专讞 诇诪注专讘 注诇 讬讚讬 讻讞 讙诇讙诇 讛讬讜诪讬 专拽 砖讗讬谉 诇讛诐 诪讛诇讱 注爪诪讬 讻诪讘讜讗专 讘住驻专讬 讛转讜讻谞讬诐:





讛讙讛讜转 讬注讘"抓

讘诪砖谞讛 诇讞讜讜专谉. 谞状讘 讘讻转讜讘 讘住讜祝 住驻专 讬讞讝拽讗诇 [诪讝]:





讘谉 讬讛讜讬讚注

讜讻旨值讬爪址讚 讛指讬讜旨 诪址砖旨讉执讬讗执讬谉 诪址砖旨讉讜旨讗讜止转? 诪职讘执讬讗执讬谉 讻旨职诇讜止谞职住指讗讜止转 砖讈侄诇 讗侄专侄讝 讗植专只讻旨执讬谉. 谞专讗讛 诇讬 讘住"讚 讛讬讜 诪讚拽讚拽讬谉 诇讛讘讬讗 砖诇 讗侄专侄讝 讚讜拽讗 诇住讬诪谉 讟讜讘 砖讘讜 谞诪砖诇讜 讛爪讚讬拽讬诐 讚讻转讬讘 (转讛诇讬诐 爪讘, 讬讙) '爪址讚执旨讬拽 讻址旨转指旨诪指专 讬执驻职专指讞 讻职旨讗侄专侄讝 讘址旨诇职旨讘指谞讜止谉 讬执砖职讉讙侄旨讛' 讙诐 讗侄专侄讝 讙讬诪讟专讬讗 专"讞 [208] 砖讛讜讗 专讗砖讬 转讬讘讜转 专讗砖 讞讜讚砖 讚讬讚讬注讛 讝讜 讛讬讗 注诇 拽讘讬注讜转 专讗砖 讞讜讚砖 讜讙诐 诪讘讬讗讬诐 拽谞讬诐 砖谞诪砖诇讛 讘讛诐 讛讞讻诪讛 讜注爪讬 砖诪谉 砖讛讜讗 讻讬谞讜讬 诇讞讻诪讛 讻讬 讚讘专 讝讛 谞诪住专 讘讬讚 讛讞讻诪讬诐 讘注诇讬 讞讻诪讛. 讙诐 注抓 讚讗 转诇诪讬讚 讞讻诐 讻谞讝讻专 讘转讬拽讜谞讬诐 讜谞注讜专转 砖诇 驻砖转谉 砖讛讜讗 住讜讚 讛讙讘讜专讛 讜砖专讬驻转讜 专诪讝 诇诪讬转讜拽 讛讙讘讜专讜转 讜讛讚讬谞讬谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 住讛讚讗 讗讞专讬谞讗 讛讜讛 讘讛讚讬讛. 讙讬讟讬谉 讚祝 讛 注"讘 住谞讛讚专讬谉 讚祝 讬讚 注"讗:





驻谞讬 讬讛讜砖注

讘讙诪专讗 讜讞讚 诪讬 诪讛讬诪谉 讜讛转谞讬讗 诪注砖讛 砖讘讗 讛讜讗 讜注讬讚讬讜 注诪讜. 讜拽砖讬讗 诇讬 诪讗讬 拽讜砖讬讗 讚诇诪讗 诇注讜诇诐 讘讞讜诇 讘注讬谞谉 转专讬 讚讗注"讙 讚注讚 讗' 谞讗诪谉 讘讗讬住讜专讬谉 讜讗驻讬诇讜 讘注讚讜转 讛讞讜讚砖 讛讜讬 住讙讬 讘讞讚 诪讛"讟 讙讜驻讗 讗讬 诇讗讜 讚专讞诪谞讗 拽专讬讛 诪砖驻讟 讗驻"讛 诪讚专讘谞谉 诪讬讛讗 讘注讬谞谉 转专讬 讗驻讬诇讜 诇注谞讬谉 诪讻讬专讬谉 诪砖讜诐 讙讝讬专讛 讚注讚讜转 讛讞讜讚砖 讙讜驻讗 讚诇讗 诇诪讬讟注讬 诇讗讻砖讜专讬 讘讞讚 讗讜 诪砖讜诐 讗讬诪专 砖专爪讜 诇讛讞诪讬专 讗讜 诪砖讜诐 讚讗讬讻讗 讞砖砖 砖诪讗 砖讻专讜讛讜 讘注讬谞谉 转专讬 讚讞讚 讞砖讜讚 诇砖拽专 讘砖讘讬诇 讛砖讻讬专讜转 讻诪"砖 讛专诪讘"诐 讝"诇 诇注谞讬谉 注讚 讗' 讘讗砖讛 砖诪转 讘注诇讛 讚讛讬讻讗 讚讗讬讻讗 诇诪讬讞砖 砖诪讗 砖讻专转讜 讻讙讜谉 讘拽讟讟讛 诇讗 诪讛讬诪谉 诪讛"讟 讜讛讗 讚转谞谉 讘诪转谞讬' 讚住讙讬 讘讞讚 讛讬讬谞讜 讘砖讘转 讚诪砖讜诐 讞讬诇讜诇 砖讘转 砖诇讗 诇爪讜专讱 讗讜拽诪讗 讗讚讬谞讗 讚注讚 讗' 谞讗诪谉 讘讗讬住讜专讬谉 讻"砖 讛讻讗 砖讗讬谞讜 讗诇讗 讞砖砖讗 讘注诇诪讗 讜诇讻讗讜专讛 砖讝讜 讛住讘专讗 诪讜讻专讞转 讚讗诇转"讛 转讬拽砖讬 讘专讬讬转讜转 讗讛讚讚讬 讛讛讬讗 讚讛讻讗 讗讘专讬讬转讗 讚专讘讬 谞讛讜专讗讬 诇诪讗讬 讚住"讚 专' 谞讛讜专讗讬 讬讞讬讚讬 讛讜讛 讜谞专讗讛 诇讬讬砖讘 讚谞讛讬 讚讛诪拽砖讛 讛讜讛 讬讚注 砖驻讬专 讚讬砖 诇讞诇拽 讘讬谉 讞讬诇讜诇 砖讘转 讗驻"讛 诪拽砖讛 砖驻讬专 诪砖讜诐 讚诪砖诪注 诇讬讛 讚诪转谞讬' 谞诪讬 注"讻 讗讬讬专讬 讘讞讜诇 讚讘砖讘转 诇讬讻讗 诇讗讜拽诪讬 讚讗"讻 诇讗 砖讬讬讱 拽诇拽讜诇 讛爪讚讜拽讬诐 讻诪讜 砖讛拽砖讬转讬 讘住诪讜讱 讜讗注"讙 砖讻讘专 转讬专爪转讬 诇驻讬 讛诪住拽谞讗 讚专讘 讻讛谞讗 诪"诪 讗讬讻讗 诇诪讬诪专 讚讛诪拽砖讛 讚讛讻讗 讛讜讬 住讘专 讻住讘专转 讛讗讬讻讗 讚讗诪专讬 诇注讬诇 讚诪讬讬转讬 住讬讬注转讗 讚讗讚专 讛住诪讜讱 诇谞讬住谉 诇注讜诇诐 讞住专 讜讗"讻 注"讻 诪转讜拽诪讗 诪转谞讬' 讚讛讻讗 砖讛拽诇拽讜诇 讗讬谞讜 讘讞讜讚砖 谞讬住谉 讗诇讗 讘讞讜讚砖 讗讚专 砖诇讗 谞专讗讬转 讛诇讘谞讛 讘讬讜诐 砖诇砖讬诐 砖讞诇 讘注专讘 砖讘转 讜讗"讻 讛讬讛 爪专讬讱 诇讛转注讘专 讜诇讞讜诇 讘砖讘转 讜讗"讻 讛讬讛 专"讞 谞讬住谉 讘讗讞讚 讘砖讘转 诇讻讱 拽诇拽诇讜 讛爪讚讜拽讬诐 讜砖讻专讜 注讬讚讬 砖拽专 讘砖诇砖讬诐 诇砖讘讟 诇讜诪专 砖专讗讜 讛诇讘谞讛 讜讬讜拽讘注 专"讞 讗讚专 讘注"砖 讜诪诪讬诇讗 注"讻 讬讜拽讘注 专"讞 谞讬住谉 讘砖讘转 讻讬讜谉 讚诇注讜诇诐 讞住专 讜讻谉 诪爪讗转讬 讘讬专讜砖诇诪讬 砖讛拽诇拽讜诇 讛讬讛 诪讗讚专 讗注"讙 讚讘注谞讬谉 讗讞专 讗讬讬专讬 讛转诐 诪"诪 诪诪讬诇讗 专讜讜讞讗 砖诪注转转讗 讚诇驻"讝 注"讻 讘讞诇 讘讞讜诇 讗讬讬专讬 诪转谞讬' 讜诪拽砖讬 砖驻讬专 讜讗讬 转讬拽砖讬 诪讗讬 住"讚 讚讗讬讬专讬 讘讞讜诇 讗"讻 专讬砖讗 讚诪转谞讬' 诪讗讬 拽诪"诇 讻诪讜 砖讛拽砖讬转讬 讘诪砖谞转讬谞讜 讛讗 诇讬转讗 讚诇诪讗讬 讚住"讚 讚讛讗讬 讗讞专 讛讬讬谞讜 讞讚 讗"讻 讛讗 讙讜驻讗 拽诪"诇 讚住讙讬 讘讞讚 讜注"讝 诪砖谞讬 讛砖"住 讚诇注讜诇诐 讗讞专 讛讬讬谞讜 讝讜讙 讗讞专 讜讗"讻 注"讻 诪转谞讬' 讗讬讬专讬 讘砖讘转 讚讗诇"讻 诪讗讬 拽诪"诇 讜讗驻"讛 诪砖讻讞转 拽诇拽讜诇 讘砖讘转 讻诪住拽谞转 专讘 讻讛谞讗 诇注讬诇 讚诇讗 讗诪专讬' 谞注讘专讬讛 讛讗讬讚谞讗 讜谞拽讚砖讬讛 诇诪讞专 谞诪爪讗 讚诇驻"讝 讚诪讬转讜拽诪讗 诇讬讛 诪转谞讬' 讘砖讘转 转讜 诇讗 讛讜讬 爪专讬讱 诇讗讜拽诪讗 诪转谞讬' 讝讜讙 讗讞专 讗诇讗 讘讞讚 诇讞诇拽 讘讬谉 讞讜诇 诇砖讘转 讗注"讻 讚讛转专爪谉 诇讗 诪砖诪注 诇讬讛 诇讞诇拽 讘讬谉 砖讘转 诇讞讜诇 讜住讜讘专 讚讗驻讬诇讜 讘砖讘转 讘注讬' 砖谞讬诐 讗诐 讻谉 诪拽砖讛 讛砖"住 砖驻讬专 讜讞讚 诪讬 诪讛讬诪谉 讜讛转谞讬讗 诪注砖讛 讘专' 谞讛讜专讗讬 讻讜' 讚讘砖诇诪讗 讘专讬讬转讜转 讗讛讚讚讬 诇讗 拽砖讬讗 讚讞讚讗 讘砖讘转 讜讞讚讗 讘讞讜诇 讗诇讗 诇住讘专转 讛诪转专抓 讚注"讻 诇讗 诪砖诪注 诇讬讛 诇讞诇拽 诪拽砖讛 砖驻讬专 讜讚讜"拽:


讘转讜住' 讘讚"讛 讜讞讚 诪讬 诪讛讬诪谉 转讬诪讗 讻讬 诇讗 诪讛讬诪谉 谞诪讬 诪讞诇诇 讻讜' 讻讚转谞谉 讘驻"拽 讻讜' 注讻"诇. 讜诇讻讗讜专讛 讬砖 诇讞诇拽 讚砖讗谞讬 讛讻讗 讚讗讬 讞讚 诇讗 诪讛讬诪谉 讗讬讻讗 讻诪讛 住驻讬拽讬 讚诇诪讗讬 讚住"讚 注讻砖讬讜 讚讗讞专 讛讬讬谞讜 讞讚 讗"讻 讗讜转讜 谞诪讬 讞讚 讜注"讻 讛讬讬谞讜 讚讗祝 注诇 讙讘 讚诇讬讻讗 讛砖转讗 讗诇讗 讞讚 住讛讚讗 讜讗讬谉 诪讻讬专讬谉 讗讜转讜 讗驻"讛 诪讞诇诇讬谉 讜砖讜诇讞讬谉 讗讞专 诇讛注讬讚 注诇 讝讛 讜讗"讻 砖诪讗 诇讗 讬诪爪讗 注讜讚 注讚 砖谞讬 诇讛注讬讚 注诇 讛讞讜讚砖 讜讗转"诇 砖讬诪爪讗 注讚 砖谞讬 注诇 讛讞讜讚砖 砖诪讗 诇讗 讬讻讬专讜 讗转 讛砖谞讬 讜讗转"诇 砖讬讻讬专讜 讗讜转讜 砖诪讗 诇讗 讬诪爪讗 注讚 砖谞讬 砖讬讻讬专 讝讛 讛注讚 讘注爪诪讜 砖专讜爪讛 诇讛注讬讚 注讻砖讬讜 讜诪砖"讛 讛讜讬 驻砖讬讟讗 诇讬讛 讚讗讬 讞讚 诇讗 诪讛讬诪谉 诇讗 讛讜讬 诪讞诇诇讬谞谉 诪砖讗"讻 诪转谞讬' 讚讗讘 讜讘谞讜 讬"诇 讚讗讬讬专讬 拽讜讚诐 砖拽诇拽诇讜 讛讘讬讬转讜住讬诐 砖讛讬讜 诪拽讘诇讬谉 诪讻诇 讗讚诐 讜诇讬讻讗 讗诇讗 讞讚 住驻讬拽讗 讗诇讗 讚讘诇讗"讛 诪转专爪讬谉 讛转讜住驻转 砖驻讬专 诪讬讛讜 诇拽诪谉 讗讘讗专 诪讗讬 讚拽砖讬讗 诇讬 注诇 转讬专讜抓 讛转讜住驻转 讜讚讜拽 讜注讬讬谉 讘住诪讜讱:


讘讚"讛 讗诇讗 诪讗讬 讻讜' 转讬诪讗 诪讗讬 拽讗诪专 讗谞讬 讬讻讜诇 诇讜诪专 讗' 诪讗讜转讜 讛讝讜讙 注讻"诇 诇讻讗讜专讛 讟驻讬 讛讜讛 诪爪讬 诇讗拽砖讜讬讬 讚诇专讘讜转讗 拽转谞讬 讗讜转讜 讚讗注"讙 讚诇讬讻讗 讗诇讗 讞讚 砖诪注讬讚 注诇 讛讞讜讚砖 讜讗讬谉 诪讻讬专讬谉 讗讜转讜 讗驻"讛 诪砖诇讞讬谉 讗讞专 诇讛注讬讚讜 讜诪讞诇诇讬谉 砖讘转 讗注"讙 讚讗讬讻讗 住驻讬拽讬 讟讜讘讗 砖诪讗 诇讗 讬诪爪讗 讻诇诇 注讚 砖谞讬 砖讬注讬讚 注诇 讛讞讜讚砖 讜讗转"诇 砖讬诪爪讗 砖诪讗 诇讗 讬讻讬专讜讛讜 诪讬讛讜 讗驻砖专 砖讝讛 讘讗诪转 讙"讻 讘讻诇诇 拽讜砖讬讬转 讛转讜住' 讚讗谞讬 讬讻讜诇 诇讜诪专 讗' 诪讗讜转讜 讛讝讜讙 讛讬讬谞讜 诪讛讝讜讙 砖爪专讬讻讬谉 诇讛注讬讚 注诇 讛讞讚砖 讘讬谉 砖讛砖谞讬 讻讗谉 讗讜 砖讗讬谞谞讜 讻讗谉 讗诇讗 砖诪讗 讬爪讟专祝 讜注驻"讝 谞专讗讛 诇注谞"讚 诇讬讬砖讘 拽讜砖讬讬转 讛转讜住' 讜讗诐 谞驻专砖 拽讜砖讬讬转 讛诪拽砖讛 诇注讬诇 诪注讬拽专讗 讜讞讚 诪讬 诪讛讬诪谉 讚讛讬讬谞讜 诇注谞讬谉 讞讬诇讜诇 砖讘转 讻讚讛讜讛 诪砖诪注 诇讛讜 诇讛转讜住驻转 诪注讬拽专讗 讘讚讬讘讜专 讛拽讜讚诐 讜讻诪讜 砖讻转讘转讬 讘住诪讜讱 讜讗"讻 诪砖谞讬 专讘 驻驻讗 砖驻讬专 诪讗讬 讗讞专 讝讜讙 讗讞专 讚讗诇转"讛 诪讗讬 讗讜转讜 讜讞讚 诪讬 诪讛讬诪谉 讜转讜 诇讬讻讗 诇诪讬诪专 讚讗讜转讜 讛讬讬谞讜 讗' 诪讗讜转讜 讛讝讜讙 讜讘注谞讬谉 砖讗讬谉 讻讗谉 注讚 砖谞讬 讻诇诇 讜讗驻"讛 诪讞诇诇讬谉 砖讘转 讗注"讙 讚讗讬讻讗 转专讬 住驻讬拽讬 讜讗"讻 转讜 诇讗 转讬拽砖讬 诇讱 谞诪讬 讗讞"讻 讜讞讚 诪讬 诪讛讬诪谉 诇讞诇诇 砖讘转 讚讜讚讗讬 诪讞诇诇讬谉 讻拽讜砖讬讬转 讛转讜住' 诇注讬诇 讚诪讛 诇讬 转专讬 住驻讬拽讬 讜诪讛 诇讬 转诇转讗 住驻讬拽讬 讜诪讛"讟 诇讗 诪爪讬转 诇驻专砖 讙"讻 讗讜转讜 讗讞讚 诪讗讜转讜 讛讝讜讙 讘注谞讬谉 砖讬砖 讻讗谉 砖谞讬 注讚讬诐 讜诪讻讬专讬谉 讗转 讛讗讞讚 讜讗讬谉 诪讻讬专讬谉 讗转 讛砖谞讬 讚诇讻讗讜专讛 诪住讘专讗 讘讻讛"讙 讗讬谉 爪讜专讱 诇讞诇诇 砖讘转 讻讚讬 砖讬讻讬专 砖谞讬 注讚讬 讛讞讜讚砖 讚讘讛讻专转 讗讞讚 诪讛诐 住讙讬 讚转讜 诇讬讻讗 诇诪讬讞砖 砖讛讘讬讬转讜住讬诐 砖讻专讜 讝讛 砖讗讬谉 讗谞讜 诪讻讬专讬谉 砖讬注讬讚 砖拽专 讚讛讗 讛砖谞讬 砖讗谞讜 诪讻讬专讬谉 诇讗 讞砖讬讚 诇讛注讬讚 砖拽专. 讜注讜讚 讚讗讬 讞讬讬砖讬谞谉 砖砖讻专讜 讙"讻 讗转 讝讛 诪讛 爪讜专讱 诇讛诐 诇砖讻讜专 讝讛 砖讗讬谉 讗谞讜 诪讻讬专讬谉 讻讬讜谉 砖讬砖 讻讗谉 讗讞讚 讛诪注讬讚 注诇 讛讞讜讚砖 砖讗谞讜 诪讻讬专讬谉 讜讬砖 讻讗谉 注讜讚 讗讞讚 砖诪注讬讚 注诇 讝讛 讛注讚 讛砖谞讬 讜讛专讬 诇驻谞讬讱 砖讝讛 讛注讚 砖讗讜诪专 砖诪讻讬专讜 讜讚讗讬 拽讜砖讟讗 拽讗诪专 讚讗诐 砖讻专讜 诇讛注讬讚 砖拽专 讬讜转专 讛讬讛 诇讛诐 诇砖讻专讜 砖讬注讬讚 注诇 讛讞讜讚砖 讜诇讗 讬爪讟专讻讜 讻诇诇 诇讝讛 砖讗讬谉 诪讻讬专讬谉 讜诪讗讬 拽砖讬讗 诇讱 讜讞讚 诪讬 诪讛讬诪谉 讜讛讗 讚拽转谞讬 诪注砖讛 砖讘讗 讛讜讗 讜注讚讬讜 注诪讜 讛讬讬谞讜 砖讗讬谉 诪讻讬专讬谉 讗转 讛砖谞讬 注讚讬讬谉 讜讗讬 讗诪专转 讚讗讻转讬 爪专讬讱 诇讛讻讬专 砖谞讬讛诐 讻讚讬 砖诇讗 转讞诇拽 讘注讚讜转 讗"讻 诪讗讬 拽砖讬讗 诇讱 讜讞讚 诪讬 诪讛讬诪谉 诪讘专讬讬转讗 讜转讬驻讜拽 诇讬讛 讚诪诪转谞讬' 讙讜驻讗 诪讜讻讞 讚讗讞专 讝讜讙 讗讞专 讚讜拽讗 讚讞讚 讜讚讗讬 诇讗 诪讛讬诪谉 讙讜驻讗 砖诇讗 转讞诇拽 讘注讚讜转 讚讗注"讙 讚注讚 讗讞讚 谞讗诪谉 讘讗讬住讜专讬谉 讗驻"讛 诇讗 专爪讜 诇讞诇拽 讻讚讗砖讻讞谉 讘讚讜讻转讬 讟讜讘讗 讜讚讜拽 讛讬讟讘:


讘讙诪' 讜讞讚 诇讗 诪讛讬诪谉 讜讛转谞讬讗 诪注砖讛 讘专' 谞讛讜专讗讬 砖讛诇讱 讻讜' 注讻"诇. 讜讬砖 诇转诪讜讛 讚诪讗讬 拽讜砖讬讗 讚谞讛讬 讚讞讚 诇讗 诪讛讬诪谉 讗驻"讛 讛诇讱 专讘讬 谞讛讜专讗讬 讬讞讬讚讬 讚砖诪讗 讬爪讟专祝 讗讞专 注诪讜 讚讘讻讛"讙 谞诪讬 诪讞诇诇讬谉 砖讘转 讻诪讜 砖讛拽砖讜 讘转讜住驻转 讚"讛 讜讞讚 诪讬 诪讛讬诪谉 讜诪讗讬 讗讬爪讟专讬讱 谞诪讬 诇诪讬诪专 讘讙诪专讗 讚住讛讚讬 讗讞专讬谞讗 讛讜讬 讘讛讚讬讛 讗讜 讘讗讜砖讗 转讬驻讜拽 诇讬讛 讚讗驻讬诇讜 诪住驻拽 砖诪讗 讬诪爪讗 住讛讚讗 讗讞专讬谞讗 谞诪讬 讗转讬 砖驻讬专 讚讛诇讱 专讘讬 谞讛讜专讗讬 讬讞讬讚讬 讘砖讘转 诪讬讛讜 诇驻讬 诪讛 砖讻转讘转讬 诇注讬诇 诇驻专砖 讻诇 讛住讜讙讬讗 讻讚讛讜讛 诪砖诪注 诇讛讜 诇讛转讜住' 诪注讬拽专讗 讚讛讗 讚诪拽砖讛 讜讞讚 诪讬 诪讛讬诪谉 讛讬讬谞讜 讚讗讬谉 诇讜 诇讞诇诇 砖讘转 讗诐 诇讗 讻砖讬砖 讘讜讚讗讬 讗讞专 注诪讜 讜讻诪讜 砖讞诇拽转讬 讚诇讗 讚诪讬 诇讛讗讬 讚讗讘 讜讘谞讜 讗"讻 讗"砖 讚诪拽砖讛 讛讻讗 讜讞讚 诇讗 诪讛讬诪谉 诇注谞讬谉 讞讬诇讜诇 砖讘转 讙讜驻讗 诪讚专' 谞讛讜专讗讬 讜诪砖谞讬 讚讛讜讛 住讛讚讗 讗讞专讬谞讗 讚讜拽讗 讻谉 谞"诇 讘专讜专 讜诇讗 诪爪讗转讬 诪拽讜诐 诇讬讬砖讘 讛住讜讙讬讗 诇驻讬 砖讬讟转 讛转讜住' 讚诇注讬诇 讜爪"注 讜讚讜"拽:


讘讙诪' 讜讛讗 讚诇讗 讞砖讬讘 诇讬讛 诪驻谞讬 讻讘讜讚讜 砖诇 专' 谞讛讜专讗讬 注讬讬谉 讘驻专砖"讬. 讜诇讜诇讬 驻讬专讜砖讜 讛讬讛 谞"诇 诇驻专砖 讘驻砖讬讟讜转 讻讬讜谉 讚诪讚讬谞讗 住讙讬 讘讞讚 讛诪讻讬专讜 讚注讚 讗' 谞讗诪谉 讘讗讬住讜专讬谉 讛讬讻讗 讚诇讗 讗讬转讞讝拽 讗讬住讜专讗 讗诇讗 讚讻讗谉 讛讞诪讬专讜 诪砖讜诐 讞砖砖讗 讚砖诪讗 砖讻专讜讛讜 讛讘讬讬转讜住讬诐 讜讗"讻 砖驻讬专 讬砖 诇讞讜砖 诇讻讘讜讚讜 砖诇 专' 谞讛讜专讗讬 砖讛爪专讬讻讜 注讜讚 讗讞专 注诪讜 讜诇讗 讛讗诪讬谞讜讛讜 讘讬讞讬讚讬 讜讘讗诪转 砖讞讻诪讬诐 诇讗 讞诇拽讜 诪讚转诐 讘讻讱 讻讚驻专讬砖讬转 讻谉 谞"诇 谞讻讜谉 诇讜诇讬 砖专砖"讬 诇讗 驻讬' 讻谉 讜讚讜"拽:


讘转讜住' 讚"讛 住讛讚讗 讗讞专讬谞讗 讛讜讛 讻讜' 讜讻谉 驻专砖"讬 讜拽讗讬 驻讬专讻讗 讚讗讬 讛讻讬 讗转专讬 砖讬谞讜讬讬 注讻"诇 讜讻转讘 诪讛专砖"讗 讝"诇 讚拽讗讬 讗讛讗讬 驻讬专讜砖讗 讘转专讗 讜诇讗 诇驻讬' 拽诪讗 注"砖 讜讛拽砖讛 注讜讚 讚讗"讻 诇驻讬专讜砖 讘转专讗 讚诪拽砖讛 讗转专讬 砖讬谞讜讬讗 诇讗 诪砖谞讬 诪讬讚讬 讗砖讬谞讜讬讗 拽诪讗 注"砖. 讜诇注谞"讚 讬砖 诇转诪讜讛 讬讜转专 讚诇驻讬' 讘转专讗 诇讗 诪拽砖讛 讻诇诇 诪讬讚讬 诪讗讬 诇诪讬诪专讗 讚讛讗 讜讚讗讬 讟讜讘讗 讗砖诪注讬谞谉 讚讗注"讙 砖讗讬谞讜 诪注讬讚 注诇 讛讞讜讚砖 讗诇讗 讗讛讻专转 讛注讚 讚诇讬讻讗 讗诇讗 讞砖砖讗 讘注诇诪讗 讗驻"讛 诪讞诇诇讬谉 讜讻诪讜 砖讻转讘 讛诪讛专砖"讗 讝"诇 讘注爪诪讜 讘驻讬' 讛专讗砖讜谉 讜讗驻讬诇讜 讗转"诇 讚讛讗讬 讚讬谞讗 讚诪讞诇诇讬谉 谞诪讬 讗讛讻专转 讛注讚 砖诪注讬谞谉 诇讛 砖驻讬专 诪诪转谞讬' 讻讚驻专讬砖讬转 讗驻"讛 诇讗 砖讬讬讱 诇讛拽砖讜转 讗讘专讬讬转讗 诪讗讬 诇诪讬诪专讗 讚讘讻诪讛 讚讜讻转讬 讗砖诪注讬谞谉 讘讘专讬讬转讗 诪讗讬 讚讗讬转诪专 讘诪转谞讬' 讜讻"砖 讛讻讗 讚诪注砖讛 拽诪"诇 讜诇诪讗讬 讚驻专讬砖讬转 诇注讬诇 讬砖 诇讬讬砖讘 讚诪拽砖讛 砖驻讬专 诪讗讬 诇诪讬诪专讗 讚诇讬讻讗 诇诪讬诪专 讚讗砖诪注讬' 诇注谞讬谉 讞讬诇讜诇 砖讘转 讗"讻 诇讗 讛讜讛 诇讬讛 诇诪讬转谞讬 讘讛讗讬 诇讬砖谞讗 砖讛诇讱 讬讞讬讚讬 讚讗讬讻讗 诇诪讬讟注讬 讚讗驻讬诇讜 讘讚诇讬讻讗 讛砖转讗 住讛讚讗 讗讞专讬谞讗 谞诪讬 诪讞诇诇 讛注讚 讛诪讻讬专 讬讞讬讚讬 讜诇拽讜砖讟讗 讚诪讬诇转讗 诇讬转讗 讗注"讻 讚诇讗 谞讞讬转 诇讛讻讬 诇注谞讬谉 讞讬诇讜诇 砖讘转 讚讘诇讗"讛 驻砖讬讟讗 诇讬讛 讚砖谞讬' 讛诪讻讬专讬谉 诪讞诇诇讬谉 讜讬讞讬讚 讗讬谉 诪讞诇诇 讗"讻 诪拽砖讛 砖驻讬专 诪讗讬 诇诪讬诪专讗 讜诪砖谞讬 讚讜讚讗讬 驻砖讬讟讗 诇讬讛 讗诇讗 讚讗讻转讬 拽诪"诇 讚讗驻讬诇讜 讘讻讛"讙 讚讗讬讻讗 住驻讬拽讗 砖诪讗 诇讗 讬诪爪讗 讛注讚 讘讘讬转讜 讻驻讬专砖"讬 讗驻"讛 诪讞诇诇讬谉 讜诇诇讬砖谞讗 拽诪讗 谞诪讬 讬砖 诇驻专砖 讚拽诪"诇 讗注"讙 砖诇讗 讛讬讜 诪讻讬专讬谉 讗诇讗 讗讞讚 诪注讬讚讬 讛讞讜讚砖 讻讚拽转谞讬 诇讛注讬讚 注诇讬讜 讗驻"讛 诪讞诇诇讬谉 讻讬讜谉 讚诇讬讻讗 讗诇讗 讞讚 住驻讬拽讗 砖诪讗 讬诪爪讗 注讚 砖谞讬 注诇 讛讞讜讚砖 讜诪注转讛 讗驻讬诇讜 诇砖讬谞讜讬' 讚专讘 讗砖讬 谞诪讬 讗转讬 砖驻讬专 讜讗讬谉 爪讜专讱 诇驻专砖 讻驻专砖"讬. 讗诇讗 讚讗讻转讬 诇讗 讗转讬 砖驻讬专 诇诪讗讬 讚驻专讬砖讬转 讚讛转讜住驻转 诇讗 谞讞转讜 诇讛讻讬 讻诪讘讜讗专 讗"讻 爪专讬讱 讗谞讬 诇驻' 诇砖讬讟转诐 讘注谞讬谉 讗讞专 讜讬转讬讬砖讘 讙"讻 诇驻专砖"讬 讚讜讚讗讬 诇讗 拽讗讬 讗"讛 讗诇讗 诇砖讬谞讜讬讗 讚专讘 讗砖讬. 讚诇讻讗讜专讛 诇讬讻讗 讘讬谉 砖讬谞讜讬讗 拽诪讗 讜讘讬谉 砖讬谞讜讬讗 讚专讘 讗砖讬 诇讗 诪讬讚讬 诇注谞讬谉 讚讬谞讗 讗诇讗 讘诇讬砖谞讗 讚讘专讬讬转讗 讛讜讗 讚驻诇讬讙讬 讚诇砖讬谞讜讬讗 拽诪讗 诪砖诪注 诇讬讛 诇讬砖谞讗 讚讘专讬讬转讗 砖讛诇讱 讗爪诇 讛注讚 诇讛注讬讚 注诇讬讜 讚讻讜诇讗 诪讬诇转讗 讗注讚讜转 讛讞讚砖 拽讗讬 讜诪驻专砖 注"讻 讚住讛讚讗 讗讞专讬谞讗 讛讜讬 讘讛讚讬讛 讜诪驻专砖 讘讚讜讞拽 讚诇讗 讞砖讬讘 诇讬讛 诪驻谞讬 讻讘讜讚讜 砖诇 专"谞 讗讘诇 诇专讘 讗砖讬 诪砖诪注 诇讬讛 诇驻专砖 讚诇讗 讞砖讬讘 诪驻谞讬 讻讘讜讚讜 砖诇 专"谞 讜谞讬讞讗 诇讬讛 诇驻专砖 讗爪诇 讛注讚 诇讛注讬讚 注诇讬讜 诇爪讚讚讬谉 砖讛诇讱 讗爪诇 讛注讚 讛讬讬谞讜 注讚 砖谞讬 讛诪讻讬专 砖讛讬讛 讘讗讜砖讗 讜诇讛注讬讚 注诇讬讜 讛讬讬谞讜 讗注讚讜转 讛讞讚砖 讜诇讻讗讜专讛 讛讗 讚诪砖诪注 诇讬讛 讛讻讬 诇专讘 讗砖讬 讛讬讬谞讜 诪砖讜诐 讚讘诇讗讜 讛讻讬 讗爪诇 讛注讚 诇砖讜谉 诪讬讜转专 讜讗讛讗 诪拽砖讛 砖驻讬专 诪讗讬 诇诪讬诪专讗 讘讛讗 砖讛诇讱 讗爪诇 讛注讚 讛讜"诇 诇诪讬转谞讬 住转诪讗 讜诪砖谞讬 砖驻讬专 拽诪"诇 讚诪住驻讬拽讗 讻讜' 讜讛讬讬谞讜 讻驻专砖"讬 砖诪讗 诇讗 讬诪爪讗 讘讘讬转讜 讗驻"讛 诪讞诇诇讬谉 讻谉 谞"诇 讜讚讜"拽 讛讬讟讘:


讘讚"讛 诇讛讟注讜转 讗转 讞讻诪讬诐 讻讜' 讻讱 驻讬' 讘拽讜谞讟专住 讜讗"转 讜诪讗讬 诪专讜讜讬讞讬诐 讻讜' 注讚 住讜祝 讛讚讬讘讜专. 讜诇讻讗讜专讛 谞专讗讛 讚讜讞拽 讜诇讜诇讬 驻讬专讜砖诐 讛讬讛 谞"诇 诇讛讬驻讜讱 讚讛爪讚讜拽讬诐 诇讗 讚专砖讬 讻诇诇 讗转诐 讗驻讬诇讜 砖讜讙讙讬谉 讜诇讗 讚专砖讬 谞诪讬 讻讝讛 专讗讛 讜拽讚砖 讚转诇讬讗 讚讜拽讗 讘专讗讬讬讛 讗诇讗 诪砖诪注 诇讛讜 讚拽讘讬注讜转 讛讞讚砖讬诐 讛讬讬谞讜 诇驻讬 讛诪讜诇讚 讻"讟 讬"讘 转砖爪"讙 砖讛诇讘谞讛 诪转讞讚砖转 讜讗"讻 诪爪讬 诇诪讬诪专 讚诇驻讬 讞砖讘讜谉 讝讛 讛讬讛 注爪专转 诇讗讞专 砖讘转 讜诇驻讬 砖讞讻诪讬诐 讗讬谉 拽讜讘注讬谉 讗诇讗 注"驻 讛专讗讬讛 砖讻专讜 讗讚诐 讗讞讚 诇讛讟注讜转 讞讻诪讬诐 讚诇驻讬 讚注转诐 注砖讜 驻住讞 讜注爪专转 讜讻诇 讛诪讜注讚讬诐 讘讝诪谞诐 讜讛砖转讗 讚讗转讬谞谉 诇讛讻讬 诪爪讬谞谉 诇诪讬诪专 讚诇讗讜 讚讜拽讗 讘讻讛"讙 讞砖讬讚讬 诇拽诇拽诇 谞讬住谉 讚讜拽讗 讗诇讗 讗驻讬诇讜 讘砖讗专 讞讚砖讬诐 讞砖讬讚讬 诇拽诇拽诇 讻讚讬 砖讬讜拽讘注 讘讬讜诐 讛诪讜诇讚 讜讛讗 讚诪砖诪注 讘转讜住驻转 讜讘讬专讜砖诇诪讬 砖讛拽诇拽讜诇 讛讬讛 诇注谞讬谉 注爪专转 讻驻专砖"讬 讛讬讬谞讜 讚转讞诇转 拽诇拽讜诇诐 讛讻讬 讛讜讛 注讜讘讚讗 讜诪讚讗讬讙诇讬 诪注砖讬讬讛讜 讚讞砖讬讚讬 诇砖讻讜专 注讬讚讬 砖拽专 讞砖砖讜 讙"讻 讘砖讗专 讞讚砖讬诐 讜讗驻讬' 砖诇讗 讘讝诪谉 讛讘讬转 讻讚诪砖诪注 诪诪注砖讛 讚专讘讬 谞讛讜专讗讬 讚讛讬讬谞讜 专"诪 讜诇讗讞专 讞讜专讘谉 讛讜讬 讻谉 谞"诇 谞讻讜谉 讜讚讜"拽:


讘讙诪专讗 诇诪讬诪专讗 讚讗讞住专 注讘讚讬谞谉 讗诪诇讗 诇讗 注讘讚讬谞谉 诪讗讬 讟注诪讗. 诪砖诪注 讚住讘专转 讛诪拽砖讛 讚诇注讘讬讚 讗转专讜讜讬讬讛讜. 讜讬砖 诇讚拽讚拽 诪讛讬讻讬 转讬转讬 谞注讘讬讚 讟讬专讞讗 砖诇讗 诇爪讜专讱 讻讬讜谉 讚住讙讬 讘讞讚. 讜谞专讗讞 讚讗讬 讛讜讛 注讘讚讬谞谉 讗转专讜讜讬讬讛讜 讟驻讬 注讚讬祝 讚诇讗 讛讜讬 砖讬讬讱 拽诇拽讜诇 讛讻讜转讬诐 砖注讬拽专 拽诇拽讜诇诐 讛讬讛 诇讛讟注讜转 讗转 讘谞讬 讛讙讜诇讛 砖讬注砖讜 砖诇讗 讻讚讬谉 讗讜 诪砖讜诐 讚讗讬谞讛讜 谞诪讬 讗讞讝拽讜 讘拽讘讬注讜转 讞讚砖讬诐 讜诪讜注讚讬诐 讗诇讗 讚诇讗 讚专砖讬 讻讝讛 专讗讛 讜拽讚砖 讜讛讬讜 拽讜讘注讬谉 讘讬讜诐 讛诪讜诇讚 讜专爪讜 砖讗谞砖讬 讛讙讜诇讛 讬注砖讜 讻诪讜转谉 讜诇注讜诇诐 讛讬讜 专讜爪讬谉 诇注砖讜转 讛诪诇讗 讞住专 诇驻讬 讞砖讘讜谞诐 讜讗"讻 讻讬 谞讬注讘讚 讘讬谉 讗诪诇讗 讜讘讬谉 讗讞住专 转讜 诇讗 诪爪讜 诇拽诇拽诇 讜讛砖转讗 讗转讬 砖驻讬专 谞诪讬 讛讗 讚诪拽砖讛 讘住诪讜讱 讜诇讬注讘讬讚 讗诪诇讗 讜诇讗 讗讞住专 讚诇讗 砖讬讬讱 谞诪讬 讛讗讬 拽诇拽讜诇讗 讻讚驻专讬砖讬转 诪讬讛讜 诪注讬拽专讗 讛讜讬 谞讬讞讗 诇讬讛 讟驻讬 诇讜诪专 讚谞注讘讬讚 讘转专讜讜讬讬讛讜 诪砖讜诐 讚讝讬诪谞讬谉 讚砖讬讬讱 谞诪讬 拽诇拽讜诇讗 讗讬驻讻讗 讗注"驻 砖讗讬谞讜 诪爪讜讬 讻讬 讛讗 讚讗诪专讬' 诇注讬诇 诪讗讬讬诪讬谉 注诇 讛讞讜讚砖 砖诇讗 谞专讗讛 讗注"驻 砖诇讗 专讗讬谞讜 讬讗诪专讜 专讗讬谞讜 讜讛讬讬谞讜 诪砖讜诐 讗讚"讜 讗讜 诪砖讜诐 转拽讜驻讛 讜讻讚驻专讬砖讬转 诇注讬诇 驻"拽 诇驻讬 砖讬讟转 讛专诪讘"诐 讝"诇 砖讬砖 讞讬诇讜拽 讘讬谉 讞砖讘讜谉 讛诪讜诇讚 讜讘讬谉 诪讜诇讚 讛讗诪讬转讬 讜讗"讻 诪砖讻讞转 诇驻注诪讬诐 砖讞讻诪讬诐 讛讬讜 注讜砖讬谉 讛诪诇讗 讞住专 讜诇讗 讻谉 讛讜讗 诇驻讬 讞砖讘讜谉 讛讻讜转讬诐 讻谉 谞"诇 讘专讜专 讜讘住诪讜讱 讗驻专砖 注讜讚 讘讚专讱 讗讞专 讜讚讜"拽:





注专讜讱 诇谞专

讜谞专讗讛 讚讟注诪讜 砖诇 专砖"讬 诪砖讜诐 讚讜讬砖讗诐 讜讬砖专驻诐 诪砖诪注 诇讻诇 注爪讘讬讛诐 砖讛谞讬讞讜 讜诪砖讜"讛 谞讬讞讗 诇讬讛 诇驻专砖 讚讘转讞讬诇讛 讗诪专 诇砖专驻诐 讜讻砖讘讗 讗讬转讬 谞讟诇诐 讜讻转讬讘 讜讬砖专驻诐 讚诪讞砖讘讛 讟讜讘讛 讛拽讘"讛 诪爪专驻讛 诇诪注砖讛 讚讻讬讜谉 讚讞砖讘 诇砖专驻' 诪注讛"讻 讻讗诇讜 砖专驻诐 讜诇讛讻讬 讻转讬讘 讜讬砖专驻诐 讜诇注讜诇诐 谞讟诇诐 砖讘讬讟诇诐 讗讬转讬 讛讙转讬. 讜讬讚注谞讜 讝讛 诪讚砖讬谞讛 讛讻转讜讘 讜讻转讬讘 讜讬砖讗诐 讜诇诪讚谞讜 讚转专讜讬讬讛讜 讗讬转谞讛讜 砖谞讟诇诐 讜砖专驻诐 讜讛讬讬谞讜 注诇 诪讞砖讘转讜 诇砖专驻诐 诪注讛"讻 讜讬砖讗诐 砖专驻诐. 讗诇讗 讚讗驻讬拽讬讛 讘诇砖讜谉 讜讬砖讗诐 讜砖讬谞讛 诇讜诪专 讚谞讟诇诐 砖讘讬讟诇诐 讗讬转讬 讜讗"讻 讜讬砖讗诐 诪转驻专砖 讘' 驻讬专讜砖讬诐 讻诪讚讜讘专 讜讬谞讟诇诐 讜讬谞砖讗"诐. 讗讞专 砖谞讬诐 专讘讜转 谞讚驻住 住驻专 讟讜专讬 讗讘谉 讜专讗讬转讬 砖注诪讚 注诇 讝讛 讜注"砖 诪讛 砖讻转讘 讜讚讜拽 讘诪"砖 讘注谞讬讜转谞讜:





砖注专讬 转讜专转 讘讘诇

(讻讘 讘) 讘诪注诇讛 讗讚讜诪讬诐.鈥斪炞ё曌� 讛讜讗 讘讗"讬 讻讚讻转讬讘 讘讬讛讜砖注 讟讜 讝.


(讻讘 讘 诪砖谞讛) 讘专讗砖讜谞讛 讛讬讜 诪砖讬讗讬谉 讜讻讜'.鈥斪炞栕� 砖砖谞讬谞讜 诇注讬诇 (讬讞 讗): 讜讻砖讛讬讛 讘讬讛诪"拽 拽讬讬诐 讬讜爪讗讬谉 讗祝 注诇 讗讬讬专, 诪讜讻讞 砖讛诪砖讜讗讜转 谞转讘讟诇讜 注讜讚 讘讝诪谉 砖讘讬讛诪"拽 拽讬讬诐, 讜讻讘专 讗讝 讛讬讜 讬讜爪讗讬诐 讛砖诇讜讞讬诐. 讜讙诐 拽讬诇拽讜诇 讛讻讜转讬诐 讛讬讛 讘讝诪谉 砖讘讬讛诪"拽 拽讬讬诐 (注讬' 诪"砖 讘讞讙讬' 讻讛 讗). 讗讘诇 诪爪讬谞讜 讘讬专讜砖诇诪讬 驻专拽 讝讛 [谞讞 注"讗]: "诪讬 讘讬讟诇 讗转 讛诪砖讜讗讜转 专讘讬 讘讬讟诇 讗转 讛诪砖讜讗讜转". 讜讘讛讻专讞 砖讗讬谉 讝讛 专' 讬讛讜讚讛 讛谞砖讬讗 讗诇讗 专讘谉 讙诪诇讬讗诇 讛讝拽谉, 砖讻诇 谞砖讬讗 讜谞砖讬讗 砖讘讗"讬 诪讻讜谞讛 讘讬专讜砖诇诪讬 讜诪讚专砖讜转 讘砖诐 "专讘讬" 住转诐, 讻诪讜 讘讬专讜砖诇诪讬 砖讘转 驻"讜 讛"讗: "讙' 讚讘专讬诐 讛转讬专讜 诇讘讬转 专讘讬", 讜讗讜转讜 注谞讬谉 讘转讜住' 住讜讟讛 驻讟"讜 讜讻谉 讘住讜讟讛 诪讟 讘 诇讘讬转 专讘谉 讙诪诇讬讗诇. 讜讻"讻 讘讬讜讞住讬谉 诪讗诪专 讗' 讗爪诇 专' 爪讚讜拽, 讻讬 讘转讜住驻转讗 讜讘讬专讜砖诇诪讬 拽讜专讗 诇专讘谉 讙诪诇讬讗诇 "专讘讬" 住转诐*[讛诪讞讘专 讝爪"诇 讛讗专讬讱 讘讝讛 讘住驻专讜 砖注专讬 转讜专转 讗专抓 讬砖专讗诇, 注诪' 275.].

